Jurnalist Səxavət Məmməd: “Şəhid olan bir neçə şəxsin qatillərinin adlarını açıqlayacağam” - Səxavət Məmmədlə müsahibə\nŞübhəsiz ki, bütün peşələrin özünə görə müəyyən çətinliyi var. Ancaq ən çətin peşələrdən biri də jurnalistika hesab olunur. Jurnalistika sektoru demokratik cəmiyyətlərdə konstitusiyanın nəzərdə tutduğu üç dövlət gücü yanında (qanunverici-məclis, icraedici-hökumət, məhkəmələr) dördüncü - nəzarətedici dövlət gücü olaraq yer alır.\nQəzetdən mətbuat anlayışına, mətbuatdan kütləvi informasiya anlayışına, bundan kütləvi kommunikasiya anlayışına və nəhayət bütün bunları özündə ehtiva edən mediaya uzanan yolda peşə borcunu yerinə yetirərkən ölən, yaralanan, təhqir edilən, mühacirətə getməyə məcbur olan jurnalistlər də az deyil. Bəlkə də elə buna görə ölkədə üç ən prestijli peşədən biri kimi qəbul olunan jurnalistika sahəsinə üz tutanların sayı zaman keçdikcə azalmaqdadır. Ancaq bununla yanaşı, həyatını jurnalistika peşəsinə həsr edən və bu sektorda çalışmaqdan zövq alan insanlar da az deyil.\nElə bugünkü müsahibim də uşaqlıqdan jurnalistikaya maraq göstərən və Qarabağ müharibəsinin düzgün araşdırılmadığını iddia edərək bu yöndə araşdırmalar etməyi qarşısına məqsəd qoymuş jurnalist Səxavət Məmməddir.\nPİA.AZ “Olke.az” saytının reportyoru Səxavət Məmmədlə olan müsahibəni oxucularına təqdim edir:\nSəxavət Məmməd: “Jurnalistika mənim üçün azadlıq, fikirlərini insanlara çatdırmaq idi, ancaq sonradan anladım ki, bu sahənin də çərçivələri, sərhədləri var”.\n- Səxavət bəy, özünüzü oxucularımıza təqdim edərdiniz…\n- Ölkə.Az saytının reportyoruyam. 18.08.1986-cı ildə Ağdam rayon Yusifcanlı kəndində anadan olmuşam. Uşaqlıda yadımda qalan kəndimizdən 3 dəfə qaçmağımız olub. Daha sonra çadır şəhərciyində böyümüşəm. Məktəbi çadır şəhərciyində bitirib, universitetə daxil olmuşam. İxtisasca hüquqşünasam, ancaq universitet vaxtından yazmağa başlamışam.\n- Niyə jurnalist oldunuz? Bu peşə sizin üçün doğurdanmı nəsə ifadə edir, yoxsa taleyin gərdişinə boyun əymisiniz?\n- Əsgərlikdən gələndən sonra isə hüquq sahəsində işləməyi düşünmədim və jurnalistikaya gəldim. Universitetdə oxuyanda qrup yoldaşlarımla, müəllimlərimlə tez-tez siyasi söhbətlər edirdik. Bir gün Rəfail adlı cinayət hüququndan dərs deyən müəllimim dedi ki, “danışdıqlarını yaz”. Mən də yazdım. O, həmin yazını tərcümə elətdirdi, yazı xarici mediada yayımlandı. Təbii ki, o yazı öz imzamla getmədi. Çünki 19 yaşında bir gəncin analizi heç kimə maraqlı olmazdı.\nUşaq vaxtı futbolçu olmaq istəyirdim. Bölgə klublarından olan Ağcabədinin “Aran” klubunun cinah hücumçusu kimi oynamışam. Daha sonra “Qarabağ” klubunun selleksiyaçıları Ağcabədiyə gələndə oyunumu bəyəndilər. “Qarabağ” klubunun qapısından döndüm. Valideyinlərim futbolçu olmağıma icazə vermədi. Xüsusən atam dedi ki, hüquqşünas olacaqsan. Ona görə də, oxudum, hüquqşünaslığa qəbul oldum. Cinayət hüququnu, xüsusən də kriminalistikanı əla oxuyurdum. Hətta bir neçə il kriminalistikadan xüsusi kurslar da keçmişəm. Əsgərlikdə olanda anladım ki, “sistem” işi mənlik deyil, çərçivədə ola bilmərəm, boğularam. Jurnalistika həmişə məni özünə cəlb edib. Universitetdə oxuyan zaman ara-sıra yazdığıma görə, qərar verdim ki, jurnalistikaya gəlim. Jurnalistika mənim üçün azadlıq, fikirlərini insanlara çatdırmaq idi, ancaq sonradan anladım ki, bu sahənin də çərçivələri, sərhədləri var. Digər sahələrə baxdıqda burada hələ özümü azad hiss edə bilirəm.\nSəxavət Məmməd: “İsa Qəmbərin Müsavat başqanlığından getməsi müxalifətə ağır zərbə oldu”.\n- Sizcə, bir jurnalistin sahib ola biləcəyi ən önəmli keyfiyyət hansıdır? Yəni, jurnalist başqalarından nəylə fərqlənməlidir?\n- Məncə hər şeydən önəmlisi duyumdur. Xəbər duyumu. Başqa insanlar hər hansısa gördüyü bir hadisəyə adi bir şey kimi baxa bilərlər, ancaq jurnalist həmin hadisəni tamam başqa gözdə görər, görməlidir.\n- Əsasən sosial və hərbi mövzular ətrafında çalışan bir jurnalist kimi ölkədə cərəyan edən siyasi və sosial prosesləri necə xarakterizə edərdiniz?\n- Əslində siyasi proseslər daim diqqətimdədir. Ölkədə demək olar ki, siyasi proseslər getmir. Siyasi durğunluq yaşanır. Müxalifət bitib, daha dəqiq desək, bitirilib. Müxalifət düşərgəsi hakimiyyətdən kənarda qalıb, daha çox öz aralarında mübarizə aparmaqla məşğuldurlar. Müxalifətdə söz sahibi olanlardan bəziləri siyasətdən getdi, misal üçün Etibar Məmmədov, Lalə Şövkət. Fikrimcə, İsa Qəmbərin Müsavat başqanlığından getməsi müxalifətə ağır zərbə oldu. Düzdür, İsa Qəmbər o zaman hakimiyyətə demokratiya dərsi vermək üçün bu addımı atdı, ancaq bundan hakimiyyət yararlandı. Son zamanlar siyasət ya parlament seçkiləri, ya da prezident seçkiləri ərəfəsində yada düşür.\nÖlkədə kifayət qədər sosial problemlər var. Bu isə ölkədə narazı təbəqə yaradıb. Ancaq görürük ki, həmin narazı təbəqə müxalif düşərgəyə yaxın getmir. Bunun əsas səbəblərindən biri hakimiyyətin KİV-dən və digər üsullardan çox yaxşı istifadə edərək müxalifəti zərərsizləşdirməsidir. Zənnimcə, ölkədə bu qədər narazı adamı etirazçı qüvvəyə çevirə bilmədiyinə görə müxalifət günahkardır. Hər necə olursa olsun bu onların işidir.\nFikrimcə, hakimiyyət müxalifəti bu qədər sıxmamalıdır. Çünki dünya praktikasından da görünür ki, siyasi müxalifət olmayanda insanlar digər radikal cərəyanlara qoşulmağa meyilli olurlar. Hər halda insanların içində olan etirazı bir yolla çıxarmalıdırlar. Son zamanlar DTX iki əməliyyat keçirdi və 5 nəfər terrorçu öldürüldü. Məncə ölkəmiz üçün hazırda təhlükə müxalifət yox, radikal dini cərəyanlardır.\n-Keçən il Qarabağ müharibəsi tarixinin obyektiv şəkildə araşdırılması istiqamətində gördüyünüz işlərə və aprel döyüşlərini obyektiv işıqlandırdığınıza görə xüsusi mükafata layiq görülmüşdünüz. Bu barədə nə deyə bilərsiniz?\n- Bəlkədə uşaqlıqda yaşadıqlarımdandır. Hərb məni özünə çəkir. Hərb sahəsində yazmaq mənim üçün daha rahatdır. Düşünürəm ki, Qarabağ müharibəsi düzgün araşdırılmayıb. Ona görə də, bu istiqamətdə işlər görməyə çalışıram. Misal üçün, Monte Melkonyanın ölümü məsələsində cəmiyyətdə bölünmə var idi. Araşdırma zamanı isə məlum oldu ki, əslində erməni terrorçunu cəmiyyətin tanıdığı yox, tamamən başqa döyüşçülər, Rizvan Məmmədvəliyev, Fərrux Əsədov, Elfaq Hacıyev və Xəyal Məmmədovun olduğu BMP-1 vurub. Hazırda bununla bağlı bir kitabın üzərində işləyirəm. Yaxın zamanda kitab işıq üzü görəcək.\nAprel döyüşlərinə gəldikdə isə aprelin 1-i səhərə yaxın idi. Anam zəng elədi. Hamı kimi, mən də o saatda gələn zənglərdən narahat oluram. Qorxdum ki, qohumlardan kiməsə nə isə olub. Həyacanla kimə nə olduğunu soruşdum. Anam dedi, sən Bakıda rahat yat, camaat topun, güllənin altında olsun. Bilmirəm başqa analar onu deyərdi, ya yox, ancaq anam telefonu söndürən kimi geyinib, əl-üzümü yumadan yola çıxdım. Aprel hadisələri zamanı döyüşlərin getdiyi hər bir bölgədə oldum. Təhlükəli şəraitdə, güllə altında iş görürdüm. Yalan informasiyalar yayılırdı, ona görə hər riski gözə alıb işləyirdim ki, cəmiyyətə təmiz informasiyalar çatdıra bilim. Olduğum həyətə top mərmisi, gecə isə Çəmənli kəndinə gedəndə ətrafıma 10-a yaxın minaatan mərmisi düşmüşdü. Tərtərin Səhliabad kəndində bir neçə yüz metirliyimizdə top, minaatan mərmiləri düşmüşdü.\nÇoxları aprel hadisələrini aşağılayaraq rişxəndlə deyir ki, iki təpə almışıq. Məncə bu yalnış düşüncədir. Aprel hadisələri ordunun, xalqın özünə inamını bərpa elədi. Anladıq ki, biz də varıq. Ona qədər “ordunun gücü ilə torpaqlarımızı ala bilərik”, deyəndə bir çox insan buna inanmırdı, ancaq indi bu inam var. Əsgərlərimiz səngərdə düşmənlə döyüşdü, biz də informasiya müharibəsi apardıq. O anların parçası olduğuma görə özümü xoşbəxt hiss edirəm.\nBir iş görəndə mükafat alacağımı düşünmürəm. Ümumiyyətlə, o ərəfədə gördüyüm işlə bağlı mükafat almaq ağlımın ucundan belə keçmirdi. Layiq gördülər, sağ olsunlar.\nAprel hadisələrindən sonra keçmiş döyüşçülərlə cəbhə bölgəsində olduq, post-post cəbhəni gəzdik. O anların anlamı tamam başqadır. Əsgərlərimizlə eyni vaxtda yatır, eyni vaxtda dururduq, eyni yeməkləri yeyirdik. Hər kəsin içində bir inam var idi ki, müharibə olacaq. Əsgərli, keçmiş döyüşçülü hamı bunu gözləyirdi.\nSəxavət Məmməd: “İnsanlar öz dövlət orqanlarının yaydığı məlumatlara inanmır, şübhə ilə yanaşır. Məncə, dövlət bunun haqqında düşünməlidir”.\n- Sizcə, Müdafiə Nazirliyinin Mətbuat Xidməti öz vəzifəsinin öhdəsindən yetərincə gələ bilirmi?\n- Müdafiə nazirliyinin mətbuat xidməti əslində digərlərindən fərqlənmir. “Zənglərə cavab vermirlər” desəm, yalan olar, ancaq cavabları belə olur: “Sualınızı elektron ünvanımıza göndərin, cavablandıracağıq”.\nMüdafiə nazirliyinin mətbuat xidmətinin suallara verdiyi cavab isə elə bir zaman gəlir ki, artıq onun xəbər mahiyyəti olmur. Bunları bağışlamaq olar. Ancaq ən böyük problem nazirliyin mətbuat xidmətinin məlumatları gec yaymasındadır. Məlumatlar o qədər gec yayılır ki, Azərbaycan vətəndaşları erməni mediasını izləmək məcburiyyətində qalır. Ümumiyyətlə, bir çox şeyləri biz erməni mediasından oxuyuruq. Ermənilər ağıllıdır, onlar bunu gözəl bilir. Ona görə də, bizim ziyanımıza işləyəcək materiallar da yayımlayırlar, onları oxuyan vətəndaşlarımız isə haqlı olaraq Müdafiə Nazirliyini tənqid edir. Başqalarını necə düşünür deyə bilmərəm, mənim üçün Müdafiə Nazirliyinin mətbuat xidməti ölkə mediası ilə işləməkdən daha çox informasiya müharibəsinə fikir verməlidir.\nİnformasiya müharibəsində isə gecikirik. Müdafiə Nazirliriyinin mətbuat xidməti gecikdiyi üçün ermənilər minaları basdırır, sonradan isə içi onlar və biz qarışıq mina təmizləməyə başlayırıq.\n- Bir neçə gün öncə intihar etdiyi açıqlanan əsgərimiz Xanəli Fəttayevlə bağlı məsələdə çoxları Müdafiə Nazirliyini yalan açıqlama verməkdə ittiham edirdilər. Sanki əsgərimiz şəhid olsa da, bilərəkdən intihar etdiyini bəyan etmək Müdafiə Nazirliyinin düşünülmüş addımıdır. Siz isə bu fikirlərə qarşı çox kəskin reaksiya vermişdiniz. Bu məsələ ilə bağlı əlavə demək istədiyiniz nəsə varmı?\n- Xanəlini sosial şəbəkələrdən tanıyırdım. Ölümünə üzüldüm. Onun ölüm xəbərini eşidəndə bir neçə dostuma yazdım ki, kaş Xanəli düşmən gülləsindən ölsün. Hamı bu sözümə təəcccüblənmişdi. Ancaq Xanəli ətrafında, içi mən qarışıq çox adama yaşamaq istəmədiyini demişdi. Ona görə deyirdim ki, kaş düşmən gülləsindən ölsün.\nƏsgərlikdə təhqiqatçı olmuşam. Mən xidmət etdiyim hərbi hissədə üç intihar hadisəsi olmuşdu. Təsəvvür edin, kiçik komandirlərdən tutmuş böyük komandirlərə qədər hamısının “başı ağrımışdı”. Rütbələri vurulanlar kim, həbsə gedənlər kim... Bunların hamısını bilə-bilə heç kim yalandan əsgərinin intihar etdiyini deməz. Bir də ki, bu Müdafiə Nazirliyinin özünə də baş ucalığı gətirmir. Əsgərin şəhid olmasını hardasa başa düşmək olar, düşmənin gülləsi dəyir və əsgər şəhid olur. Ancaq intihar çox ağır haldır. Müdafiə Nazirliyi buna getməzdi və sonradan dəqiqləşdi ki, buna getməyib də.\nSadəcə bizim insanlar çox şübhəçi olublar. İnsanları burada qınamaq da lazım deyil. Dövlət orqanları o qədər yalan-yalnış informasiyalar yayır ki, insanların inamı itib. Bu isə çox acınacaqlı haldır. İnsanlar öz dövlət orqanlarının yaydığı məlumatlara inanmır, şübhə ilə yanaşır. Məncə, dövlət bunun haqqında düşünməlidir.\n- Hazırda mətbuatımızın çatışmamazlıqları hansılardır və mətbuatın hazırkı vəziyyəti barədə nə deyə bilərsiniz?\n- Məncə media tam azad olmalıdır. Heç kimə sirr deyil ki, mediamızı kimlərsə maliyyələşdirir. Bu isə istər-istəməz qərəzə səbəb olur. Ən böyük çatışmamazlıqdan biri məlumat əldə etməyin mümkünsüzlüyüdür. Bir çox dövlət orqanlarının mətbuat xidməti demək olar ki, nə ilə məşğul olduqlarını heç özləri də bilmir. Məmurlar jurnalist görəndə qaçıb gizlənirlər. Türkiyə mediasını izləyirəm orada məmurlar, siyasətçilər az qalsın təhlükəsizlik kameralarına danışsınlar, bizdə isə kamera, diktafon görən məmurun, siyasətiçinin ya vacib işi çıxır, ya da xəstə olur.\nElektron mediada işlədiyimiz üçün hər gün gündəmi izləməli, yazılar yazmalıyıq, bu isə araşdırma sahəsini arxa plana keçirir. İnsanlar isə haqlı olaraq araşdırmaların yazılmadığını deyirlər. Bəzi saytlarımız İP üçün çox səviyəsiz işlər görür. İP xətrinə yazılan yazılar, iddialar mediamızı gözdən salır. Reket jurnalistikasından isə danışmağa dəyməz.\nSəxavət Məmməd: “Bizdə kamera, diktafon görən məmurun, siyasətçinin ya vacib işi çıxır, ya da xəstə olur”.\n- Bəzi jurnalistlər var ki, hansısa situasiyada "press" kartdan və ya jurnalist olmalarından sui-istifadə edirlər. Avtomobilin şüşəsinə "press" sözünü yapışdıranlar da az deyil. Tam səmimi, sudan quru çıxmaq üçün bu taktikadan istifadə etdiyiniz vaxt olubmu?\n- Bu hallara yaxşı baxmıram. Ancaq bir dəfə rayona gedəndə getdiyim maşın sürət həddini keçdiyi üçün yolda polis saxladı. Vacib iş üçün gedirdim deyə, vaxt itirə bilməzdim. Gördüm sürücü veteranlıq vəsiqəsini çıxardır, bildim ki, söhbət çox uzanacaq. Ona görə sürücüyə dedim, sən düşmə, mən həll etməyə çalışaram. Özüm düşdüm aşağı, vəsiqəni göstərdim. Xahiş etdim ki, iş üçün gedirəm, tələsirəm, mümkünsə sürücünü buraxasınız. Yol polisinin əməkdaşları anlayışla qarşıladı. Dedi, gedin, ancaq onsuz da bu sürücü "Bakı taksisidi" sonra məsələni həll edərik.\nBir dəfə də gülməli bir hadisə başıma gəlib. Metroya düşürdüm. Kartı vurub keçmək lazım idi, pik saatda olduğu üçün adam da çox idi. Karta baxmadan kartı turniketə vururam, baxıram heç nə göstərmir. Arxada da insanlar narazılıq edir. Dəqiq bilirəm ki, kartımda pul var. Birdən kartın üstünə baxdım ki, metro kartı yox, jurnalist vəsiqəmdir. Yanımda dayanan bir qadın dedi, bala, o kart yerin üstündə işləyir, yerin altında keçərli deyil.\n- İndiyə kimi ən maraqlı müsahibiniz kim olub?\n- 100-ə yaxın müsahibəm olub. Ən maraqlı müsahibələrim keçmiş təhsil naziri Firudin Cəlilov və ezoterikaçı alim İsgəndər Tağıyevlə olub. Digər bir müsahibəm isə Milli Qəhrəman Yelmar Ədilovun həyat yoldaşı Reyhan Ədilova ilə olub. Müsahibənin yarısı yayımlanıb, digər yarısı üçün isə məndən söz alıb ki, öləndən sonra yayımlayım. Həmin müsahibədə şəhid olan bir neçə şəxsin qatillərinin adları açıqlanacaq.\n- Yeni nəsil jurnalistlərdən bəyəndikləriniz varmı?\n- Artıq mediamızda nəsil dəyişkənliyi prosesi gedir. Belə desək, “qoca qurdlar” yavaş-yavaş yerlərini gənclərə verir. Elektron mediamız gənc jurnalistlərin çiynindədir. Bir çoxlarını da bəyənirəm. Gülşən, sənin yazılarını da izləyirəm və bəyəndiklərim arasında sən də varsan.\n- Səxavət bəy, jurnalist fəaliyyəti ilə qazandığınız pul sizə yetirmi, yoxsa keçiminizi saxlamaq üçün başqa gəlir yerləri axtarmağa məcbur olursunuz?\n- Qətiyyən yetmir. Ölkədəki bu bahalaşma hamı kimi jurnalistlərin də cibinə təsir edir. Ayın axırını gözləmək kimi bir işimiz də var. Açığı başqa gəlir yerləri axtarmamışam. Jurnalistikadan başqa bir sahədən qazanc əldə etməyi düşünmürəm. Düzünü desəm, buna vaxtım da yoxdur. İnsanların işsiz, acınacaqlı halda yaşadığı, 200-300 manata işlədiyi bir zamanda “bizim maaşımız niyə azdır?” deməyə adamın dili də gəlmir.\n-Həmişə müsahibə alan bir insan kimi müsahib olmaq çətindirmi?\n- Təhqiqatçı işləyəndə sual ver, jurnalist olanda sual ver. Daim sual verən biri kimi suallarla qarşılaşmaq çətinlik yaradır, özümü bir qədər qəribə hiss edirəm. Ancaq səmimi olduğum üçün o qədər də çətinlik çəkmədim.\nGönderen sakhavat zaman: 15:39


12:50 / 26.07.2021\nAzərbaycanı regionun nəqliyyat və logistika mərkəzi kimi tanıyan Avropa İttifaqı Şurası prezidentinin Cənubi Qafqaz regionuna səfərinin bəzi pərdəarxası məqamları hələ də müzakirə olunur. Azərbaycan Ermənistanın 30 illik işğalı dövründə dağıdılan şəhər və kəndlərin, habelə tarixi, dini və mədəni abidələrin bərpası üçün külli miqdarda vəsait lazım olduğunu bəyan etdiyi bir vaxtda Avropa İttifaqının Ermənistana 2.6, Gürcüstana 2.3 milyard Avro, Azərbaycana isə isə cəmi 150 milyon Avro vəsait ayrıması nə başa düşüləndir, nə də məntiqi. Bu, şübhəsiz ki, ikili standartların növbəti real təzahürüdür.\nGörünür, avropalılar isə bu fərqi, - nə qədər qəribədə də olsa, - müharibənin nəticələri ilə əlaqələndirirlər. Amma özü-özlüyündə bu addım işğalçının 30 il təcavüz qurbanı olan ölkədən çox dəstəklənməsindən, ona bu əməlinə görə haqq qazandırmaqdan başqa bir şey deyil. Heç şübhəsiz ki, Ermənistana ayrılan bu məbləğ onların qarşısına qoyulacaq yeni şərtlər, yeni arqumentlərə səbəb olacaq.\nAmma müharibənin hansı nəticəsindən söhbət gedir?\nPrezident İlham Əliyevin Goranboy, Naftalan, Daşkəsən rayonlarına səfəri zamanı Azərbaycan Dövlət Televiziyasına müsahibəsində işlətdiyi "Bu vəsaitin verilməsinin səbəbi müharibədir. Əks təqdirdə 30 il müddətində bu məbləği verəydilər də. Niyə məhz indi verirlər? Əgər belədirsə, müharibədən ən çox əziyyət çəkən Azərbaycandır. Bu vəsait Azərbaycana verilməlidir. 10 min km/kv ərazi erməni vandalları tərəfindən tamamilə dağıdılıb, məhv edilib" bu ifadələrlə də bir daha 100 minlərlə minanın döşəndiyi ərazinin Azərbaycan ərazisi olduğunu, bütün tikililərin, infrastrukturun məhv edildiyini, amma pulun Ermənistana verilməsini növbəti ədalətsiz qərar kimi açıq şəkildə bəyan etdi. Baxmayaraq ki, 44 günlük müharibə zamanı Ermənistanda bir dağıntı olmadı, çünkü müharibə məhz Azərbaycan ərazisində getdi.\nAmma ədalətsizliyin apogeyi hesab edəcəyimiz bu ikili standartlar fonunda Azərbaycan regionun iqtisadi gəlirinin 60%-nə sahib dövlət kimi Cənubi Qafqazın ağası imkanını əlində saxlayır. Baxmayaraq ki, ümumilikdə dünyada qlobal iqtisadi böhranın davam edir, lakin dövlətin apardığı uzaqgörən iqtisadi - siyasi islahatlar, verilən qərarlar nəticəsində iqtisadiyyatımızın artım tempi yüsələn xətt üzrə irəliləməkdədir. Bunu elə Prezidentin son müsahibəsində də açıqladığı rəqəmlərdən ayın görmək mümkündür. Son 6 ayın iqtisadi göstəricilərinə nəzər salsaq artım tempinin 2% olması dünyada bir sıra ölkələrlə müqayisədə müsbət haldır. Son göstəricilərə nəzər saldıqda qeyri-neft sektorunda 5%, kənd təsərrüfatında 5,6 faiz artım müşahidə edilib. Hazırda dünyada borclanmanın sürətlə yayıldığını nəzərə aldıqda bu sahədə də ölkəmizin vəziyyəti dünyada kifayət qədər yaxşı hesab edilir. Azərbaycanda valyuta ehtiyatları xarici dövlət borcundan təxminən 6 dəfə çoxdur. Bu, isə, dünyada çox nadir halda rast gəlinən məsələdir.\nSadalananlar iqtisadi göstəricilər bir daha göstərir ki, Azərbaycanın müharibədən çıxmasına və qlobal pandemiyanın dünyada dərin iqtisadi böhran yaratmasına baxmayaraq, respublikada hər sahədə olduğu kimi dövlət üçün vacib sayılan iqtisadi sahədə də inkişaf müşahidə edilməkdədir. Lakin Aİ-nin Ermənistan sevdası bu gün hərbi-siyasi hakimiyyətdəki kadr islahatlarda artıq açıq-aydın sezilməyə başlayıb. Nikol Paşinyan uzun illərdir Ermənistanda mövcud olan xarici siyasət kursunda artıq ciddi dəyişikliklərə başlayıb. Hökumətdəki son kadr dəyişiklikləri bunu deməyə əsas verir. Paşinyan artıq əsasən anti-Rusiya mövqeyi ilə seçilən şəxsləri vəzifəyə təyin edir. Buna misal olaraq Paşinyanın rusiyapərəst şəxsləri - Vaqarşak Arutyunyan kimilərini işdən çıxararaq, əvəzində Qərb mərkəzləri ilə əməkdaşlıq edən şəxsləri vəzifəyə gətirir.\nPaşinyanın bu addımları ölkə rəsmilərinin, eləcə də rusiyalı sülhməramlıların diqqətini çəkməkdədir. Ermənistanın Hraparak qəzetinin məlumatında da bu qeyd edilir ki, Zəngəzurda olan ermənilərlə söhbət zamanı da sülhməramlılar bundan narahatlıqlarını ifadə edirlər. Hətta Ermənistan-Azərbaycan sərhədindəki gərginlikdə Ermənistan hakimiyyətinin günahkar olduğunu bildirirlər. Onlar iddia edirlər ki, bu gərginlik Qərb qoşunlarını Ermənistana yerləşdirmək məqsədilə edilir. Hətta Aİ-nin bu addımı ilə bağlı iddialar daha çox Ermənistanı Rusiyanın nəzarətindən çıxartmağa hesablandığı istiqamətindədir.\nSülh sazişindən danışıldığı belə bir vaxtda Ermənistan-Azərbaycan sərhəddində təxribatların artıq müntəzəm xarakter aldığını görürük. Bu isə artıq Avropa İttifaqının şərtlərinin Ermənistan hərbi-siyasi rəhbərliyi tərəfindən icrasının başladığı deməkdir. Çünkü Aİ 44 günlük müharibədən sonra Azərbaycanın regionda yeni yaratdığı hazırki status-kvonun mövcudluğu ilə barışmaq istəmir. Səbəb isə postkonflikt dövrü ilə bağlı nəhəng layihələrin (Zəngəzur dəhlizi kimi - red) həyata keçirilməsinə mane olmaqdır. Ancaq real vəziyyət bu vəzifə üzrə perespektivin omadığını göstərir. Hazırda Ermənistan siyasi xaos uçurumdadır. Orada parlament seçkiləri keçirilsə də bu ölkənin sabit bir gündəmi yoxdur və belə görünür ki, hələ uzun müddət də olmayacaq.\nÇünkü Ermənistanda baş nazir səlahiyyətlərini icra edən Nikol Paşinyan nazirlər kabinetinin iclası zamanı sülh danışıqları ilə bağlı açıqlaması belə düşünməyə əsas verir. Paşinyan çıxışı zamanı bildirib ki, "Sülh və sabitliyin alternativi yoxdur. Ermənistan hökuməti bölgə üçün dinc inkişaf dövrü açmaqda qərarlıdır". Lakin Ermənistan tərəfi sülh danışıqları üçün bir neçə şərt irəli sürüb və bildirib ki, Azərbaycan ordusu onların iddia etdiyi kimi Ermənistan ərazisindən geri çəkilsin, Qarabağın statusu məsələsi müzakirə edilsin, Minsk qrupunun fəaliyyəti istiqamətində danışıqlar bərpa edilsin. Bunun bir adı var, sülh sazişindən imtina, ərazi iddiasından əl çəkməmək, revanşist meyilləri artırmaq.\nAzərbaycan yenə təmkinli davranışı ilə diqqət çəkir. Amma bu, rəsmi Bakının İrəvandan gələn sərsəm, revanşist bəyanatlarına sonsuz dözüm nümayiş etdirəcəyi demək deyil, necə ki, 8 ay əvvəl buna bütün dünya şahid oldu. Azərbaycanın yaratdığı yeni reallığı artıq bütün dünya qəbul etməyə başlayıb - "Dağlı Qarabağ" adlı ərazi vahidi yoxdur, "Qarabağ münaqişəsi" termini bitdi, status-kvo məsələsi isə Prezident İlham Əliyevin də dediyi kimi gorbagor oldu. Ermənistanın regiona üçüncü qüvvələri cəlb etmək cəhdləri bu adda ölkənin ümumiyyətlə regionda varlığının sual altına düşməsi ilə nəticələnə bilər. Bununla bağlı artıq Azərbaycan Prezidenti müxtəlif platformalardan, kürsülərdən Ermənistana və onun havadarlarına xəbərdarlıq edib. Milli.az\nİran rəsmisi: “Azərbaycanla gərginlik mərhələsi başa çatıb”\nABŞ-ın Azərbaycandakı səfirindən Zəngəzur dəhlizinə REAKSİYA


Tahir Kərimov Salyandakı villasını neçiyə satır? Mətbuat Şurası İsveçrənin Azərbaycandakı Səfirli Azərbaycanın 8 ölkədəki səfirləri geri çağırıldı Akif Çovdarov huşunu itirərək yıxılıb – TƏ Meyitdən orqanların transplantasıyası mümkün ola Qazın qiyməti qaldırılsın” – Deputat Rövşən Lənkəranskinin öldürmək istədiyi şamaxılı Qazın qiyməti qalxacaq? – Rəsmi açıqlama “Oksigen” klinikasına sağlam girən 2 MTN polkovniki İlqar Əliyevin intiharı ilə bağlı Rusiya: “Bütün kimyəvi silahlar məhv ediləcək” Qazanan icra başçısı, uduzan DÖVLƏT… İlqar Abbasovun SURAXANISI nə gündədir?\n30 Mart 2016 / 10:34 / Baxış sayı: 11305 Son zamanlar rayon icra hakimiyyəti başçılarına qarşı başlayacaq “səlib yürüşü”nün küləyi Suraxanı rayon icra başçısı İlqar Abbasovdan da yan keçməyəcək. Bizimxeber.az-a daxil olan məlumata görə, illərdir ki, rayona rəhbərlik edən İlqar Abbasovun yarıtmaz rəhbərliyi Suraxanıda problemlərin üst-üstə yığılmasına və əhalinin ciddi narazılığına səbəb olub. Suraxanını gözdən uzaq rayon hesab edən İlqar Abbasov buranı ancaq biznes fəaliyyəti üçün uğrulu məkan hesab edir. Yəqin elə bu səbəbdəndir ki, onun barəsində danışanda məsələn “avtoyuma biznesi” yada düşür. Görünür, rayondakı yolların payız-qış mövsümündə bərbad vəziyyətdə olduğunu nəzərə alan icra başçısı nəqliyyat vasitələrinə öz fəaliytətsizliyi səbəbindən yaranan palçıq probleminin aradan qaldırılmasında bu vasitə ilə “yardımçı” olmağı qərara alıb.\nBir fakt göstərək. Bizimxeber.az-a daxil olan məlumata görə, rayonun Dədə Qorqud adlanan ərazisində 3 hündürmərtəbəli bina yerlə- yeksan edildi. Sahibkarlara milyonlarla manat dəyərində ziyan vuruldu. İcra başçısı söz verdi ki, dəymiş ziyan müqabilində sahibkarlara kompensasiya ödəniləcək. Amma bu, elə söz olaraq qaldı və sahibkarlar kompensasiya ala bilmədilər. Sonradan məlum oldu ki, əslində bu məqsədlə büdcədən kifayət qədər vəsait ayrılıb, sadəcə bu vəsaiti müxtəlif üsullarla İlqar Abbasov özu “həzm-rabeden” kecirib. Hətat “Coco-Cola”da da pay sahibi olduğu bildirilən icra başçısı əsl sahibkar olmağı da bacarıb. Danışmağı sevməyən və ictimaiyyət arasında çox görünmyən icra başçılarından hesab edilən İlqar Abbasov hətta rayon sakinlərinin belə tanımadığı rəhbərlərdəndir.


| Hədəf Kursları MMC - Part 4\nBuradasınız: Ana səhifə - Müəllif arxivləri: Hədəf Kursları (page 4)\nQəbul imtahanımız haqqında\nAprel 9, 2016\tŞərh söndürülüb.\n15 May 2016-cı ildə Hədəf Kurslarına abituriyent qəbulu imtahanı keçiriləcəkdir. Qəbul imtahanında 8, 9 və 10-cu siniflər iştirak edə biləcək. İmtahan Azərbaycan və rus bölmələri olmaqla bütün ixtisas qruplarını əhatə edir. İmtahan suallarının modeli və mövzusu TQDK-nın standartlarına tam uyğundur. Hədəf Kursları təhsildə olan yenilikləri daima izləyir və tətbiq edir. Builki yeniliklərdən biri də 8-ci siniflər üçün sualların kurikulum dərslikləri ...\tDavamını oxu »\nDekabr 14, 2015\tŞərh söndürülüb.\nDekabrın 13-də “Hədəf” Nəşrlərinin təsis etdiyi və bu il 6-cı dəfə təşkil olunan Fənlərin Dostluğu Olimpiadası keçirilib. Olimpiadanın təşkilatçıları Təhsil Problemləri İnstitutu, Azərbaycan Universiteti və Hədəf Kurslarıdır. Builki Olimpiadanın sponsorları “OYAL”, Medica Hospital, Kitabevim.az və İstiqlal Tədris və Yaradıcılıq Mərkəzi; informasiya dəstəkçiləri isə Senet.az, “OTV” və Azpress.az saytlarıdır. Dünya Azərbaycanlılarının Həmrəyliyi Günü münasibəti ilə keçirilən 6-cı Fənlərin Dostluğu Olimpiadasının ...\tDavamını oxu »\nFənlərin Dostluğu Olimpiadası – 6\nNoyabr 26, 2015\tŞərh söndürülüb.\nƏziz 9-10-cu sinif şagirdləri! Dünya Azərbaycanlılarının Həmrəylik Günü münasibətilə məktəblilər arasında keçirilən Fənlərin Dostluğu Olimpiadasında iştirak et və hədiyyələr qazan! Olimpiadada iştirak ödənişsizdir. www.inteqrasiya.az saytında qeydiyyatdan keç və Olimpiadada iştirak etmək hüququ qazan. Son qeydiyyat tarixi – 11 dekabr 2015 Fənlərin Dostluğu Olimpiadası 13 dekabr 2015-ci il tarixində keçiriləcəkdir. Olimpiadada 9-10-cu sinif şagirdləri iştirak edə bilərlər. Olimpiada şagirdlər 2 ...\tDavamını oxu »\nMQT-3 Sınaq İmtahanı\nNoyabr 18, 2015\tŞərh söndürülüb.\n6 dekabrda keçiriləcək sınaq imtahanlarına siz də qoşulun! İmtahan kuponlarını filiallarımızdan əldə edə bilərsiniz. Filiallarla əlaqə üçün buradan istifadə edə bilərsiniz.\tDavamını oxu »\nMagistraturaya hazırlaşmaq istəyənlər üçün “2+1” kampaniyası!\nAvqust 28, 2015\tŞərh söndürülüb.\n“2+1” kampaniyasına siz də qoşulun! Oktyabr ayının 1-nə qədər qeydiyyatdan keçən tələbələrə 10% güzəşt ediləcək! Qeydiyyat davam edir! 2o SENTYABRDA KEÇİRİLƏCƏK ÖDƏNİŞSİZ SINAQ İMTAHANINDA SİZ DƏ İŞTİRAK EDİN! Magistr hazırlığında dərslər: 1. Təcrübəli müəllim heyəti tərəfindən aparılır. 2. 8-10 nəfərlik qruplarda və fərdi olaraq keçirilir. 3. Həftə ərzində 10 saat dərs tədris olunur. 4.Həftəlik iki (2) dəfə dərs günündən ...\tDavamını oxu »\nHədəf Kurslarına sən də qəbul ol, TƏLƏBƏ adını qazan!\nAvqust 26, 2015\tŞərh söndürülüb.\nHədəf Kurslarına sən də qəbul ol, TƏLƏBƏ adını qazan! Qeydiyyat davam edir. Hədəf Kursları 2015-2016 tədris ili üçün kursa abituriyent hazırlığı üçün qəbul davam edir. Qeydiyyat Hədəf Kurslarının bütün filiallarında aparılır. Hədəf Kursları 6 filialda fəaliyyət göstərir: • Nizami filialı • Neftçilər filialı • Xırdalan filialı • Azadlıq filialı • Sumqayıt filialı • Həzi Aslanov filialı Hər bir filial Baş ...\tDavamını oxu »\nHədəf məzunları üçün “Hədəf mənə nə verdi?” adlı müsabiqəyə start verildi\nİyul 7, 2015\tŞərh söndürülüb.\nArtıq Hədəf Kursları 7 ildir ki, fəaliyyət göstərir. Bu illər ərzində minlərlə məzunu universitetlərə, dövlət orqanlarında işə yola salmışdır. Bu məzunlar yerli və xarici universitetlərə yüksək nəticə ilə qəbul olmuşlar. Yeni tədris ilindən məzunlar ilə əlaqəni daha da inkişaf etdirmək üçün Hədəf Karyera Mərkəzi müsabiqə keçirməyi qərara aldı. “Hədəf mənə nə verdi?” adlı müsabiqənin şərtləri aşağıdakı kimidir: 1. Müsabiqədə Hədəf Kurslarından ...\tDavamını oxu »\nİyun 24, 2015\tŞərh söndürülüb.\n8 ildir ki, Azərbaycan təhsil sektorunda öz dəsti-xətti ilə fərqlənən Hədəf Kursları MMC bu ildə bir yeniliyə imza atdı. Tələbə Qəbulu Üzrə Dovlət komissiyasının 2015-ci il may ayında keçirdiyi məzunların qəbul imtahanının nəticəsinə görə Hədəf Kursları Xırdalan filialının dinləyicisi Mətanət Ruhullayeva 680 bal toplayaraq Azərbaycan I-si olmuşdur. Xaçmaz rayonunda məktəbi bitirən Mətanət Ruhullayeva keçən il arzuladığı ixtisasa qəbul ola bilməmişdir. ...\tDavamını oxu »\nHədəf Kurslarının müəllim qəbulu imtahanında iştirak edənlərin nəzərinə!\nİyun 15, 2015\tŞərh söndürülüb.\nHədəf Kurslarının 2015-2016-cı tədris ili üçün müəllim qəbulu imtahanının nəticələri artıq məlumdur. İmtahan iştirakçıları 16 iyun 2015-ci il tarixdən etibarən kupon aldıqları filiallardan nəticə vərəqini ala bilərlər. İmtahan nəticəsindən asılı olaraq növbəti mərhələyə keçən müəllimlərə xəbərdarlıq SMS-i göndəriləcək. Bu il Hədəf Kursları İmtahan komissiyası qəbul şərtlərində dəyişiklik edib. Əvvəlki illərdə üç mərhələdən ibarət olan qəbul prosesi bu il iki mərhələdə ...\tDavamını oxu »\nAprel 13, 2015\tŞərh söndürülüb.\nHörmətli abituriyentlər! 12 aprel tarixində keçirilən Hədəf Kursları qəbul imtahanı nəticələrinizi 20 aprel tarixindən etibarən filiallarımızdan əldə edə bilərsiniz.\tDavamını oxu »\nSəhifə 4 / 26« Birinci...«23456»1020...Sonuncu »


Panik pozuntu – Nömrə 1 Ambulatoriya\nDaha çox xalq arasında “panik atak” və yaxud da “panik tutma” adı ilə bilinən panik pozuntudan bəhs edəcəyik.\nƏslində demək lazımdır ki, “panik atak” ifadəsi bəzən xalq arasında doğru anlamda istifadə olunmur. Ya “panik pozuntu” nəzərdə tutulur və yaxud da ümumiyyətlə, hər hansı bir “təşviş pozuntusu” nəzərdə tutulur. Bu gün buna bir az açıqlama gətirəcəyik.\nPanik pozuntu əslində gözlənilməz panik tutmalarla səciyyəvi olan bir pozuntu növüdür.\nPanik pozuntuda görülən panik tutmaların əlamətləri nədir?\nPanik pozuntuların əlamətləri\nƏn çox görülən əlamətlər: anidən nəbz artışı, nəfəs darlığı, boğulma hissi, baş gicəllənmə, o anda əllərin, qolların keyiməsi və yaxud da soyuq tər hissi və eyni zamanda bu anda çox vaxt pasiyentlər ətrafda olub bitənlərin sanki real olmadığı hissinə qapılmış olurlar. Və ən önəmli xüsusiyyətlərindən biri odur ki, o anda pasiyentlər sanki anlıq olaraq, tutma vaxtı onlara nəsə bir zərər gələcək, daha dəqiq desək, bu tutma nəticəsində ölə biləcəklərini, infarkt keçirə biləcəklərini, insult keçirə biləcəklərini və yaxud da tam fərqli olaraq ağıllarını itirə biləcəklərini, dəli ola biləcəklərini düşünürlər ki, bu da məhz panik pozuntuda görülən panik tutmaları xarakterizə edən əlamətlərdir.–\nDigər bir xarakter əlamətlərindən biri pasiyentlər çox vaxt bu panik tutmaların təkrarlana biləcəyindən qorxurlar. Zaman-zaman bunun təşvişini yaşayırlar. Qeyd etmək lazımdır ki, panik tutmalar, yəni panik pozuntuda görülən panik tutmalar həm anidən gələ bilər və yaxud da hər hansı bir tətikləyici, təkanverici faktorun nəticəsində də ortaya çıxa bilirlər. Xronik gedişata malik bir sıxıntıdır, xəstəlikdir. Ancaq müalicədə kifayət qədər yaxşı tabe olandır.\nPanik ataklar, yəni panik pozuntu yox, məhz panika atakların özünə gəlmişkən, qeyd etmək lazımdır ki, panik ataklar və ya panik tutmalar sadəcə panik pozuntu üçün səciyyəvi deyil. Yəni fərqli təşviş pozuntularında, hətta depressiyada, obsessiv kompulsiv pozuntuda belə zaman-zaman görülə bilən panik tutmalar da ola bilir. Ona görə hər panik tutmaya mütləq “bu, panik pozuntudur” diaqnozu qoymaq yanlış olar. Və nəticədə panik pozuntu diaqnozu da ya ixtisaslı mütəxəssis, bir psixiatr tərəfindən qoyulmalıdır.\nPanik pozuntunun müalicəsi\nMüalicəyə gəlincə… Hansı üsullarla müalicəyə üstünlük verilir?\nBirinci, əlbəttə ki, dərman müalicəsidir. Burada ön plana çıxan müalicə üsulları antidepressantlar, bəzən də qısa dönəmdə trankvilizatorlardır. Digər bir müalicə üsulu isə psixoterapiyadır.\nFərqli psixoterapiya məktəbləri olmasına baxmayaraq və bir çoxu da hər halda panik pozuntunun müalicəsində bu və ya digər dərəcədə effektli ola bilir. Ancaq ən ön plana çıxan, ən sübut dərəcəsi yüksək olan psixoterapiya növləri, koqnitiv davranış terapiyası və panik fokuslu qısa psixodinamik psixoterapiyadır. Hər 2 psixoterapiyanın ortaq özəlliyi ondan ibarətdir ki, hər ikisi zaman olaraq məhduddur, strukturludur və konkret hədəfə yönəlik bir psixoterapiya üsullarıdır.\nPanik pozuntuda dərman müalicəsi, yoxsa psixoterapiya?\nDərman müalicəsi ilə psixoterapiyanı qarşılaşdığımız zaman əksər hallarda əksəriyyət insanlar üçün vəziyyətdən çıxmaq anlamında, yəni panik tutmaların azalması və yaxud da tam aradan qalxması anlamında hər 2 müalicə üsulu aşağı-yuxarı bənzər effektivliyə sahibdir. Ancaq yenə də hər 2 müalicə üsulunun bir-birinə görə üstün və əskik cəhətləri var.\nDərman müalicəsinin üstün cəhətləri ondan ibarətdir ki, dərman müalicəsinin təsiri, adətən, psixoterapiyaya görə daha tez başlayır, öz təsirini daha tez göstərir. Amma mənfi cəhəti ondan ibarətdir ki, dərman müalicəsi, adətən, psixoterapiya qədər qalıcı nəticələr verməyə bilir.\nPsixoterapiyanın əskik cəhəti odur ki, adətən, təsiri nisbətən daha gec başlayır, amma önəmli tərəfi odur ki, xüsusilə, koqnitiv davranış psixoterapiyasında, panik pozuntunun simptomlarının öhdəsindən gəlmək üçün bəlli bir bacarıqlar öyrədir və bu bacarıqlar pasiyent tərəfindən mənimsənildiyi üçün artıq irəli dönəmlərdə, nə vaxtsa psixoterapiya bitdiyində belə, çox uzaq dönəmlərdə panik pozuntunun əlamətləri ortaya çıxanda psixoterapevtin yardımı olmadan pasiyent özü də bu simptomların öhdəsindən gələ bilir. Və bu bacarıqları mənimsəmiş pasiyentlərdə, dolayısı ilə, terapiya keçmiş pasiyentlərdə psixoterapiya sonrası panik pozuntunun təkrarlanma riski dərman müalicəsinə görə qat-qat aşağı olur.\n← Nevroloq, nevropatoloq, psixiatr, psixoterapevt və psixoloqun fərqi


Prezidentin tənqidindən sonra “Azəriqaz”da yoxlamalar başladı » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nPrezidentin tənqidindən sonra “Azəriqaz”da yoxlamalar başladı\nHesablama Palatası daha bir dövlət qurumunda yoxlamalara başlayıb.\nMəlumata görə, palata "Azəriqaz" İstehsalat Birliyinin fəaliyyətini araşdırır. Belə ki, Hesablama Palatası vəsaitlərin istifadəsinə dair maliyyə yoxlamaları aparır. Bundan başqa Azəriqaz” İstehsalat Birliyinin maliyyə-təsərrüfat fəaliyyətinə dair nəzarət tədbirləri üzrə hesabatlar yoxlanılır.\nMəsələ ilə bağlı açıqlama verən "Azəriqaz” İstehsalat Birliyinin (İB) ictimaiyyətlə əlaqələr şöbəsinin rəisi İbrahim Kərbalayev yoxlamaların aparıldığını təsdiqləyib:\n"Bütün idarə və təşkilatlarda olduğu kimi Azərbaycan Respublikası Hesablama Palatası tərəfindən "Azəriqaz” İstehsalat Birliyində dövri yoxlamalar aparılır. Bu yoxlamalar qrafik üzrə həyata keçirilir. Yoxlamaların nə zaman bitəcəyi dəqiq bilinmir." (Unikal.org)\nXatırladaq ki, Nazirlər Kabinetinin son toplantısında prezident İlham Əliyev "Azəriqaz” İstehsalat Birliyinin fəaliyyətini tənqid etmişdi. İ. Əliyev bildirmişdi ki, qazlaşdırma Azərbaycanda ən yüksək səviyyədədir və bu il də işlər aparılır. "Biz imkanlardan maksimum istifadə etməliyik ki, bu gün hələ də qaz almayan qəsəbələrə, kəndlərə qaz xətləri çəkək. Şəhərlərdə bəzi yerlərdə qazın təzyiqi aşağıdır və bu məsələ ilə bağlı müvafiq göstərişlər verildi, işlər görülür ki, əhaliyə keyfiyyətli qaz verilsin.\nEyni zamanda, "Azəriqaz” tərəfindən bəzi hallarda əsası olmayan işlərə də son qoyulmalıdır. Çünki mənə məlumat verilir ki, "Azəriqaz” özü birtərəfli olaraq hansısa qaydalar tətbiq edir və bəzi hallarda insanlara problemlər yaradır. Buna son qoyulmalıdır və burada maksimum şəffaflıq, ədalət olmalıdır. Çünki yerlərdən belə siqnallar gəlir ki, həm sayğaclarla, həm qazın keyfiyyəti ilə bağlı problemlər var, bunlar tamamilə aradan qaldırılmalıdır. Bütün sahələrdə - elektrik enerjisi, içməli su, təbii qazın verilməsi ilə bağlı maksimum şəffaflıq və ədalət olmalıdır”.


İGCSE(International General Certificate of Secondary Education) proqramına hazırlıq mərhələsidir.\nİGCSE proqramı Birləşmiş Krallıq təhsil sisteminin tələblərinə əsasən tərtib olunmuş və yuxarı sinif şagirdlərinin orta təhsilini tamamlama haqqında beynəlxalq sertifikatdır(orta təhsil haqqında şəhadətnamə).\nİGCSE iki səviyyədən ibarətdir: Səviyyə 1 və Səviyyə 2, bununla bərəbər şagird BTEC 3 səviyyəsinə yaxud A Level və Universitet Hazırlıq kursuna hazır olur.\nBeynəlxalq ali səviyyə nədir?\nPRE-İGCSE 12-14 yaşında olan şagirdlər üçün İGCSE –yə hazırlıq mərhələsidir.Oxbridge Educational Services bu şagirdləri sadalanan fənlər üzrə hazırlayır:ingilis dili,riyaziyyat,elm.Övladlarınızı PRE-İGCSE –yə yazdırmaqla siz artıq bu gündən etibarən onların özlərini İGCSE-yə hazır olacaqlarını hiss etdirirsiniz.\n13 yaşına catmış tələbələr üçün nəzərdə tutulub\nFənnlər ingilis dilində tədris olunur\nFənnlər: İngilis dili,Riyaziyyat ,Kimya,Biologiya,Fizika və Biznes\nHazırlıq mərhələsi sizi İGCSE proqramına hazırlayır\n16+ yaş həddinə çatan və İGCSE imtahanından keçən şagirdlər 8 əsas fənndən ibarət olan Edexcel Beynəlxalq Ali Səviyyəsinə(BAS) qoşula bilərlər.BAS proqramı sizin üçün dünyanın ən tanınmış universitetlərində təhsil alma imkanı yaradır.\nƏgər siz gələcəyinizi ən nüfuzlu təhsil ocaqları ilə bağlamaq arzusundasınızsa o zaman Pearson İnternational və Oxbridge Educational Services doğru seçimdir.\nBu nə üçün vacibdir?\nNə üçün Oxbridge Educational Services?\nİGCSE orta təhsilin tamamlanmasını təsdiq edən sertifikatdır.İGCSE proqramını uğurla başa vuran şagirdlər artiq təhsillərini davam etdirmək üçün beynəlxalq ali səviyyəyə hazır olurlar\nİGCSE- Böyük Britaniya təhsil sisteminin tələblərinə əsasən tərtib olunmuş və yuxarı sinif şagirdlərinin orta təhsili tamamladıqlarını təsdiqləyən beynəlxalq şəhadətnamədir\n14 yaşına çatmış tələbələr üçün nəzərdə tutulub\nProqramın tədrisi iki ili əhatə edir\nFənnlər – İngilis dili,İngilis ədəbiyyatı,riyaziyyat,kimya,fizika,biologiya,xarici dillər(rus,fransız,alman,ispan),coğrafiya,tarix,global perspektiv,İT\nProqramı bitirdikdən sonra təhsilinizi Ali məktəblərdə davam etdirmək üçün beynəlxalq standartlara uyğun tam orta təhsili tamamlamanızı təsdiqləyən sertifikat(attestat )alacaqsınız\nTəklif etdiyimiz proqramin unikallığı isə ondan ibarətdir ki,şagirdlər attestatla yanaşı iki peşəyə(BTEC) yiyələnmiş olurlar və Diplomla təltif olunurlar,bu isə A səviyyəsinə(A level) bərabərdir\nBütün dunyada məşhur EDEXCEL İGCSE proqramı Azərbaycandan olan şagirdlər üçün Amerikada,Böyük Britaniyada və Avropanın digər ölkələrində təhsil alan şagirdlərlə eyni şəraiti yaradır.Dünyanın ən nüfuzlu təhsil ocaqlarında təhsilini davam etdirmək istəyən ,14-16 yaş həddinə çatan şagirdlər İGCSE- ni bitirməlidirlər.\nOxbridge Educational Services ,istər qrup istərsə də fərdi şəkildə məşğul olan şagirdlərinə zaman baxımından əlverişli şərtlər təklif edir.Dərslər peşəkar müəllimlər tərəfindən tədris olunur\nÜnvan: 88 Şamil Əzizbəyov küçəsi\nMobil: +994 50 710 03 03\nPearson VUE test mərkəzi: 38 Üzeyir Hacıbəyov küçəsi\nTest üçün qeydiyyat


Ölkə psixoloji devalvasiyadan çıxa bildimi? » Ixlas.Az Haqqı deyə-deyə tək qaldım...\nIxlas.Az » Xəbərlər » Ölkə psixoloji devalvasiyadan çıxa bildimi?\nÖlkə psixoloji devalvasiyadan çıxa bildimi?\nMüəllif: Admin | Bölmə: Xəbərlər | Vaxt: 11-02-2016, 11:38 | Şərh sayı: (0) | Baxılıb: 2283\nCəmiyyət 21 dekabr devalvasiyasında ciddi şok yaşadı. Devalvasiyanın ilk günlərində insanların aldıqları zərbənin təsiri özünü daha aqressiv, daha həssas şəkildə göstərirdi. Biz bunu bölgələrdə yaşanan etiraz aksiyaları fonunda da aydın gördük. İndi isə artıq cəmiyyət nisbətən sakitləşib. Bazarlarda bahalaşma davam etsə də, insanlar buna daha sakit reaksiya göstərirlər.\nMüharibə dövründə olduğu kimi, ilk atılan bomba daha böyük ajiotaj yaradır. Sonra isə insanlar atəş səsləri altında yaşamağa öyrəşirlər. Bəs görəsən, hazırda cəmiyyət devalvasiyanın şokundan çıxa bilibmi?\nSosioloq Əhməd Qəşəmoğlu “Yeni Müsavat”a açıqlamasında bildirdi ki, bu məsələyə ümumi deyil, differensial yanaşmaq lazımdır: “Müəyyən təbəqələrdə artıq devalvasiyanın yaratdığı psixoloji gərginlik keçib. Ancaq müəyyən bir təbəqə də var ki, onlarda hələ keçməyib. Bu sıraya iş yerlərini itirmək təhlükəsi altında olanlar və banklara dollarla kreditləri olanlar da daxildir. Bir çox təbəqələr artıq müəyyən zəruri ərzaq mallarının çox da qalxmadığını, özlərinin də onları almaq imkanına malik olduqlarını görüb sakitləşiblər. Lakin daha çox dollarla kreditləri olanlar gərgin vəziyyətdədir.\nAncaq ümumilikdə cəmiyyətdə gərginlik nisbətən sakitləşib. Əvvəlki çaşqınlıq azalıb. Bir ay öncəki vəziyyətlə müqayisədə insanlar da ümidlidir".\nPsixoloq Azad İsazadə isə bildirdi ki, cəmiyyət neqativ proqnozları qəbul etsə də, fərdlər onu özündən uzaqlaşdırmağa çalışır: “Hazırda vəziyyət ondan ibarətdir ki, insanlar növbəti devalvasiyanı gözləyirlər. Ancaq sırf psixoloji baxımdan məsələyə yanaşsaq, onu deyə bilərik ki, insanlar pis xəbəri hər zaman özündən uzaqlaşdırmağa çalışırlar. Bəzi insanlar da var ki, pis xəbəri daha da şişirdirlər. Ancaq ümumilikdə cəmiyyət ümidlə yaşadığına görə düşünürlər ki, bu hadisə pis olsa da, bizə toxunmayacaq. Yəni devalvasiya bizim də yaxınımızda olacaq, ancaq bizə toxunmayacaq. İndi biz həmin mərhələni yaşayırıq ki, insanlar növbəti hadisələrin daha müsbət olacağına inanır. Bu, aldadıcı bir hissiyyat deyil, əksinə, real xilasetmə hissiyyatıdır. Onun nəticəsində insanlar mənfi hadisələri də özlərindən uzaqlaşdırırlar”.\nPsixoloqun sözlərinə görə, devalvasiya cəmiyyət üçün heç də kiçik bir problem deyil, ancaq biz artıq ona neytral yanaşırıq: “Ancaq bu o demək deyil ki, biz rahatıq. Hər an gözləyirik ki, nəsə mənfi bir hadisə baş verə bilər. Cəmiyyət sadəcə gözləyir ki, nə isə baş verə bilər. Nə vaxtsa yenidən belə bir hadisə baş versə, bu şüuraltı gərginlik fəsadlara səbəb ola bilər”.\nEtirazlar səngidi, yoxsa fırtına öncəsi sükut? – Ekspert rəyləri\nDevalvasiya xofu keçdimi...\nQənaət rejimi dövründə idman yarışlarına yanaşma necə olacaq?\nDaşınmaz əmlak bazarında çaşqınlıq\nCərimələrin artırılmasına fərqli reaksiyalar


Çiyin və arpadanın faydalı xüsusiyyətləri\n5 min il bundan əvvəl, Vedik mədəniyyətinin zirvəsində, hər kəsin yeməyin fərqli ətirli hisslər şəklində bədənə çatan ağıl və duyğuların işi üçün vacib olan yüksək enerjiyə sahib olduğunu bilirdi. Ayurvedanın sözlərinə görə, 6 əsas dad var: kəskin, kəskin, turş, şirin, acı və büzücü. Zaman zaman öz cansıxıcı əhval-ruhiyyəmizin və həyatın narazılığının faktını dərk edə bilmirik, amma ən azı zövqünüzdən birini almırsan, onda doğuşdan, ən azı yarısından sənə doğma bacarıqları dərk edə bilməzsən. Məsələn - ağıl heç vaxt "mənasız" və balanslı olmayacaq və bütün istəklərə baxmayaraq, çıxış etibarlıdır. Üstəlik, bu yığıncağın yığılması, hər gün sağlamlığınızın psixoloji və fizioloji vəziyyətini pozur. Vedik camaatında bəslənmə, Qədim Roma əxlaqsızlığının fetişizasiyasını etmədən dəqiq yerləşdirilib və bu günkü sadə istəklərinə batırmaq deyil, kalori ilə təmin etməkdir.\nƏn çox istehlak edilən ədviyyatlar və ədviyyatların şəfa və profilaktik xüsusiyyətləri haqqında məlumat əldə edə bilərsiniz, onları düzgün tətbiq etmək və müxtəlif məhsullarla birləşdirmək üçün necə öyrənə bilərsiniz və hətta onların köməyi ilə xarakteri dəyişə bilərsiniz. Hər hansı bir yan təsir olmadan xəstəliklərin müalicəsi üçün ibtidai və düzgün bir üsul əldə edirsiniz. Siz praktikada ədviyyat və ədviyyatların dərman vasitələrindən əmin ola bilərsiniz.\nÇiyələk taxılları böyük miqdarda protein, fosfor, dəmir, kapi, sink, maqnezium, sodyum, C, B1, B2, B3, A vitaminləri ehtiva edir. Latın Amerikalı xanımlar qidalanma zamanı adi vasitələrdən istifadə edirlər: sütdə taxılların bir hissəsini istehlak edirlər. Yamacada soyuqdəymənin müalicəsi üçün Afrikalılar - həzm və ishal üçün istifadə olunur. Amerikada şüyüd qripə qarşı bir dərmandır. Tam rus dərmanı lüğətində göstəriş, oftalmik losyonlar üçün rezeki tincture istifadə və daxili olaraq - xüsusilə körpələrə - bağırsaq traktında qazların yığılması və laksatiflər istehlak etdikdən sonra ortaya çıxan mədə konvulsiyalarından görə qarındakı ağrılardan görə verilir. Həddindən artıq hallarda, əgər güclü laxatives, məsələn senna, taxta, aloe, qarışıq toxum toxumları, xoşagəlməz nəticələrdən qaçınmaq olar.\n1. Həzm kömək edir. Bir stəkan qaynar su ilə qaynadılmış 1-2 tbs taxılın infuziyası içmək tövsiyə olunur. Bir qaynar qaynar su ilə qaynadılmış 5 qr (1 qaşıq) dənizdən Enema, körpəni qarın içindəki qaz və kolik yığılmasından xilas edəcək.\n2. Tənəffüs yollarının xəstəlikləri. Qripə qarğıdalı infuziya istifadə edərkən (qaynar su 1 fincan üçün 3-5 qram). Bu, mucusun hava yollarını təmizləməyə kömək edə bilər. Minimum doza əla qripin qarşısının alınmasıdır.\n3. Qadınların sağlamlığı. Aylıq dövrəni normallaşdırmaq və ana südü ilə qidalanma analarının axını artırmaq üçün adətən çiyələk istifadə edilmişdir. Emziran analar, kifayət qədər süd olmadıqda, gündə 3-4 stəkan aromalı çay içmək məsləhət görülür (qaynar su kubok başına 1-2 tort kaşığı).\n4. Göz xəstəlikləri. Quru və iltihablı gözlər iyirmi çay ilə hərtərəfli silinməlidir və bulyondan losyonlar (qaynar su kubokuna 1 kaşığı) çıxarmalıdır. Yaz aylarında, duzlu suda çimdikdən sonra, tez-tez gözlərin iltihabı və quruluş hissi var. Gözləri susuzlu bibər ilə silin və bu problemi unutursunuz.\n5. Genitörən sistemin xəstəlikləri: genitouriya sisteminin xəstəliklərində, koridor və rezin bərabər nisbətdə infuziya içmək məsləhət görülür (hər şüşə 2 çay qaşığı). Həm də sidik kisəsi mülayim diüretik kimi çıxış edir.\n6. Sinir sistemi. Çələp çiyələk sedativ kimi fəaliyyət göstərir. Həddindən artıq sinir stimullaşdırılması arıqdan çay içmək və toxumları çiyin etmək məsləhətdir.\n7. Cumin bədəndən toksinləri çıxarır. Kemoterapi və radiasiya məruz qalmış insanlara içmək məsləhət görülür\nCumin yalnız tanınmış bir ədviyyat deyil, yeməkləri xüsusi bir dad və qoxu verir. Cumin sağlamlıq üçün faydalıdır və sağlamlığın yaxşılaşdırılması üçün etnik tibbdə istifadə olunur.\nÇiyin faydalı xüsusiyyətləri uzun müddətdir tanış idi. Çiyinlərin damarlarından, lobya, fasulye və noxuddan hazırlanan yeməklərdən sonra hazmın, yüksək qaz hasilatında istifadə olunur. Cumin böyrəklərin işini asanlaşdırır. Buna görə fərqli tinctures (məsələn, şərab ilə demlemek üçün) tərkibləri əlavə etmək lazımdır.\nQaraciyər toxumları, xüsusilə anemiya, gastrit ilə, xüsusilə anemiya, gastrit ilə xəstəliklər, mədə-bağırsaq traktının xəstəlikləri ilə müxtəlif yeməklərdə istifadə edilir: bir stəkan qaynar suyun dəmlənmək üçün kəsilmiş meyvədən 2 çay qaşığı, 20 dəqiqə dəmləmək və gündə 3 dəfə 1/4 fincan içmək. Toxum hamamında çimmək lazım olan zəifləmiş körpələrə zirə hazırlığının təsirini canlandırır. Küləkdə laxrymation qurtarmaq üçün, caraway drops hazırlamaq.\nEtnik tibbdə, kimyonun meyvələri və xüsusiyyətləri şişkin, oftalmik xəstəliklərdə, nevrozlarda, metabolik patologiyalarda istifadə olunur.\nUşaqlarda dispepsi olduğunda: 1 çay qaşığı kimyon toxumları 1 fincan qaynar su ilə daşdıqda, döyün, 2 saat büzülsin, süzülsin. Yeməkdən bir gün əvvəl 3-5 dəfə bir qaşığı içmək.\nPulmoner tüberküloz üçün kimyon istehlakı: 1 çuxur kaşığı təzə tavaya qoyun, 2 fincan qaynar su ilə doldurun, 5 dəqiqə bişirin, 2-3 qutuya qarışdırın. Yeməkdən bir saat əvvəl gündə 3 dəfə yarım fincan içmək.\nDoyma zamanlarda 2 çay qaşığı əzilmiş taxıl 1 stəkan qaynar su ilə doldurulur, sərin, filtr və bir gün içmək içir.\nQarın toxumlarının fərqli qoxusu, əsas yağları ədviyyə-əhəng və karvandır. Onlar unversely xoşagəlməz sızanaqlı tərəvəz yeməklər, quzu qablar və müxtəlif xəmir və marinadlar.\nBurada kimyon və rezene'nin faydalı xüsusiyyətləri var. Unutmayın, bunlar yalnız ədviyyat deyil, həmçinin tətbiq olunan şəfa sahələri olan bitkilərdir.\nBoynunda duzlu yataqlardan necə qurtulmaq olar?\nÜmumi insan toxunulmazlığının azalması\nTiroid bezinin menstruasiya gecikməsinə təsiri\nSağlam oynaqlar - güclü dizlər\nÇoban çobanlarının çantalarının terapevtik xüsusiyyətləri\nİnsan irsi xəstəliklər, onların qarşısının alınması\nGizli düşmən: TOP-3 şərti faydalı məhsullar\nBir uşağın doğulduqdan sonra süd üçün nə etmək lazımdır\nUşağın müəllimləri ilə necə davranmaq olar?\nKiçik mənzildə məkanı necə təşkil etmək olar?\nPələng rənginin qadın paltarları\nXahiş edirik, kontrasepsiya vasitələrinin çoxu və üsulları var\nArthur Agatston dieti\nKayağı seçmək üçün: böyümə və ölçü üçün doğru xizək seçin\nYenidoğulmuş bir bebeğin inkişafı, eşitmə və görmə\nPopulyar müğənni Laima Vaikule\nXaşapuri bişirmək üçün təriflər və məsləhətlər\nBalqabaq və alma ilə puding\nƏt, meyvə və pendir ilə tartartmalar\nKişi kişilərdən nə gözləyir?\nManikür və pedikür müalicəsi


Övladlığa götürmə ilə bağlı qaydalar - Müraciət qəbuluna başlandı - ATV.AZ\n28.02.2020 19:36 116 dəfə oxunub\nÖvladlığa uşaq götürmək istəyən şəxslər bu gündən etibarən Əmək və Əhalinin Sosial Müdafiəsi Nazirliyinə müraciət edə bilər. Artıq valideyinlərin müraciətinə start verildi.\nÖvladlığa uşaq götürmək istəyən namizəd valideynlərin elektron qaydada müraciətinə başlandı. Qaydalara gəlincə valideyin namizəd ilk olaraq natariusa mütaciət edir. və övladlığa götürmə ilə bağlı yazdığı ərizəni təsdiqlətdirir. daha sonra həmin məlumat elektron şəkildə əmək və əhalinin sosial müdafiəsi nazirliyinin yeni bazası olan alt sistemə elektron qaydada yerləşdirir. Məlumat sistemə daxil olduqdan sonra artıq onların övladlıq məsələləri ilə bağlı hüquqlarına baxılır. ilk olaraq ev şəraitinə baxış keçrilir.\nBundan sonra namizəd valideynlərlə 10 iş günü ərzində onların yaşadığı ünvanda müsahibə aparılacaq. Müsahibədən uğurla keçən valideynlər təlimə cəlb olunacaq. Təlim zamanı namizəd valideyinlərin psixoloji vəziyyətləri də öyrəniləcək.\nKöhnə qaydalardan fərqli olaraq yeni sistemdə Digər tələblərdən biri də ailənin gəliridir. Hər bir ailənin gəliri minumum ehtiyac meyarından az olmammalıdır. Bununla yanaşı valideyinlərin yaş həddi də nəzərə alınıb.\nQeyd edək ki, dövlət başçısının imzaladığı sənədə əsasən bu proses Əmək Və Əhalinin Social Müdafiəsi Nazirliyinə həvalə edilib. Yeri gəlmişkən, dünən dövlət başçısının imzaldığı fərmanla “valideyn himayəsindən məhrum olmuş uşaqların övladlığa götürülməsi, o cümlədən Azərbaycan Respublikasının vətəndaşı olan uşaqların əcnəbilər və vətəndaşlığı olmayan şəxslər tərəfindən övladlığa götürülməsi Qaydası təsdiq edilib.\nİspaniya ölü sayına görə Çini keçdi - Baş nazirin 1-ci müavini də koronavirusa yoluxdu


BDU-da aztəminatlı tələbələrlə görüş keçirildi (FOTO)\nCəmiyyət 19 Noyabr 2015 13:03 (UTC+04:00)\nBakı Dövlət Universitetində (BDU) Tələbə Həmkarlar İttifaqı Komitəsinin təşkilatçılğı ilə az təminatlı ailələrdən olan bir qrup tələbələrlə görüş keçirilib. BDU THİK İctimaiyyətlə əlaqələr departamentindən Trend-ə verilən məlumata görə, görüşü giriş sözü ilə açan Bakı Dövlət Universiteti Tələbə Həmkarlar İttifaqı Komitəsinin (BDU THİK) sədri Daşqın Qənbərov tələbələri salamlayaraq THİK-in fəaliyyəti haqqında tələbələrə ümumi məlumat verib.\nGörüşün mahiyyətinə uyğun olaraq sədr ümumi məlumatdan sonra tələbə həmkarlar təşkilatının sosial yönümlü fəaliyyəti haqqında geniş, əhatəli bir nitq söyləyib. Sədr az təminatlı ailələrdən olan tələbələri bu imkanlardan, bu maddi dəstəydən yararlanmağa dəvət edib. D.Qənbərov THİK-in sosial yönümlü fəaliyyətindən bəhs edərək bildirib ki, təşkliat hər ay 30 tələbəyə təqaüd həcmində maddi yardım, 30 tələbəyə gündəlik pulsuz nahar yeməkləri, xüsusi təqaüdlər və s. maddi köməkliklər göstərir.\nSonra çıxış edən BDU THİK-i Sosial məsələlər komissiyasının sədri E.Qarayev bildirib ki, hazırkı görüşdə iştirak edən az təminatlı ailələrdən olan tələbələr fakültə büroları tərəfindən araşdırılıb və müəyyənləşdirilib.\nDaha sonra tələbələrin xahişləri və təklifləri dinlənilib, sualları cavablandırılıb. Görüşün sonunda 40 nəfər tələbəyə 70 manat həcmində maddi yardım verilib, 15 nəfər tələbənin isə adı pulsuz nahar yemekləri ilə təmin olunması üçün mövcud siyahıya əlavə olunub.\nBu il manatın məzənnəsi sabit qalacaq - Elman Rüstəmov İqtisadiyyat 13:11


Bakı, Sumqayıt və Abşeron rayonu istisna olmaqla sərt karantin rejimi ləğv edilir\nAzərbaycan ərazisində tətbiq olunan xüsusi karantin rejiminin sentyabrın 30-dək uzadılması qərara alınıb. Bu barədə Nazirlər Kabineti yanında Operativ Qərargahın məlumatında deyilir.\nMəlumata görə, virusa yoluxma dinamikasına və mövcud sanitar-epidemioloji vəziyyətə uyğun olaraq Cəlilabad, Gəncə, Masallı, Mingəçevir, Yevlax şəhərləri və Bərdə, Goranboy, Göygöl, Xaçmaz, Salyan rayonları avqustun 31-dən etibarən sərt karantin rejimi zonasından çıxarılır.\nSərt karantin rejimi mövcud olan şəhər və rayonlarda həftəsonları ictimai nəqliyyat fəaliyyət göstərməyəcək.\n“Operativ Qərargah virusa yeni yoluxma hallarına yol verməmək üçün bir daha bütün vətəndaşları tətbiq olunmuş karantin rejiminin tələblərinə və tibbi-profilaktik qaydalara riayət etməyə, sosial məsafə saxlamağa, tibbi maskalardan istifadə etməyə çağırır,” məlumatda qeyd edilir.


“Ermənilərə heç bir halda inanmaq olmaz” - General atəşkəsdən danışdı… | Hokm.Az\n“Ermənilərə heç bir halda inanmaq olmaz” – General atəşkəsdən danışdı…\n13 Oktyabr 2020 - 16:41 543\nErmənistan ordusu qarşılaşdığı əks-hücumlar qarşısında qorxuyda düşüb, hərbi texnikanı döyüş bölgəsində qoyub qaçmağa davam edir.\nBu barədə redaktor.az-a danışan general-leytenant Yaşar Aydəmirov bildirib ki, onlar yaşayış yerlərinə bir neçə raket atmaqla gua sübut etmək istəyirlər ki, güclü hərbi texnikaya, silah-sursata malikdirlər:\n“Ermənistan yenidən silah-sursat ehtiyatı yaratmağa çalışır. Amma maddi imkanları olmadığı üçün, bu ehtiyatları əldə etmək asan deyil. Müəyyən məntəqələrə, yaşayış yerlərinə bir neçə raket atmaqla gua sübut etmək istəyirlər ki, hərbi texnikaya, silah-sursata malikdirlər. Ermənistanın hərbi texnika istehsalı yoxdur, müxtəlif yollarla raketlər, mərmilər alırlar. Hərbi texnikanın, silah-sursatın hansı sərhəddən, hansı ölkənin ərazisindən keçdiyi barədə məlumatlar var”.\nDaimi atəşkəs barədə danışan general-leytenant bildirib ki, ermənilərə inanmaq, atəşkəsə getmək olmaz:\n“Ermənistan xahiş etdi, yalvardı, dövlət başçılarını məsələyə daxil etdi ki, humanitar atəşkəs qəbul olunsun. Bu qədər yalvarışdan sonra qəbul olunan humanitar atəşkəsi niyə yerinə yetirmədilər?! Çünki cəbhə xəttində həlak olan əsgərlərin cəsədlərini öz ölkələrinə aparmağa cəsarət etmədilər. Ermənilərə heç bir halda inanmaq olmaz”.


“Mədən sənayesində şəffaflığın artırılması” QHT Koalisiyası prezidentə müraciət edib – Xural qəzeti\n“Mədən sənayesində şəffaflığın artırılması” QHT Koalisiyası prezidentə müraciət edib\nMəqsəd MSŞT-nin 25 oktyabr 2016-cı ildə Astanada keçiriləcək İdarə Heyətinin toplantısı öncəsi yaranmış narahatlığı bölüşməkdir.\nQHT Koalisiyası Şurasının 06.10.2016-cı il tarixli 161-ci iclasında qəbul olunmuş müraciətdə deyilir ki, İctimai Birliklərin “Mədən sənayesində şəffaflığın artırılması” (MSŞA) QHT Koalisiyası 2004-cü ildən Mədən Sənayesində Şəffaflıq Təşəbbüsünün (MSŞT) Azərbaycanda tətbiqində iştirak edən hökümətin qurumlarının və şirkətlərin etibarlı tərəfdaşı kimi fəaliyyət göstərir. Hazırda MSŞA QHT Koalisiyasının sıralarında 150-ə qədər təşkilat və tanınmış şəxslər fəaliyyət göstərir. MSŞA QHT Koalisiyası üzvləri MSŞT təşəbbüsünün Azərbaycanda müvəffəqiyyətlə reallaşmasıında yaxından iştirak etmiş və daimi olaraq bu sahədə əldə edilən nailiyyətlərə mühüm töhfələr vermişdir. Lakin, ötən illər ərzində Azərbaycan vətəndaş cəmiyyətinin bu təşəbbüsdə azad və səmərəli iştirakı zamanı qarşılaşdığı çətinliklərə görə, 2015-ci ilin aprel ayının 15-də ölkəmiz tam hüquqlu üzv statusunu itirmiş, ona növbəti 1 il müddətində icra üçün islahedici plan təklif olunmuşdur. Bununla əlaqədar MSŞT-nin keçmiş sədri xanım Şortun Bakıya səfərindən və prezident Əliyevlə görüşündən sonra MSŞA QHT Koalisiyasına üzv olan QHT-lərin problemlərinin həllinə start verilmişdir. Nəticədə, MSŞA Koalisiyasına üzv olan QHT rəhbərlərinin və üzvlərinin ölkədən çıxışı və ölkəyə dönüşü zamanı qarşılaşdıqları sərhəd yoxlamaları dayandırılmış, üzv təşkilatların bank hesablarından həbslər götürülmüş və əvvəllər qeydiyyatından imtina edilmiş bir sıra qrant müqavilələri Ədliyyə Nazirliyi tərəfindən qeydiyyata alınmışdır. Amma atılan addımlar davamlı və sistemli olmadığına görə MSŞT-də iştirak edən vətəndaş cəmiyyətinin problemləri tam və vaxtında həll olunmamışdır. MSŞA Koalisiyasına üzv olan bəzi təşkilatların qrant müqavilələri Ədliyyə Nazirliyində qeydiyyata alınmadığına görə onların bank hesablarından istifadəyə tətbiq olunan qadağalar hələ də qüvvəsindədir. Hətta, əksinə bank hesablarından həbs götürüldükdən sonra 2 üzv təşkilatın hesabında olan donorlara məxsus vəsait vergi borcu əvəzinə silinmişdir.\nMSŞA Koalisiyasına üzv olan onlarla QHT dəfələrlə müraciət etməsinə baxmayaraq yenə də dövlət qeydiyyatına alınmıayıb. Bundan əlavə MSŞA Koalisiyasına üzv olan təşkilatlardan 6-a tətbiq olunan vergi cərimələri nəticəsində onlar fəaliyyətlərini bərpa edə bilmirlər. MSŞA QHT Koalisiyasının iki üzvü müxtəlif səbəbdən hələ həbsdədir. Koalisya Şurasının bir üzvünə qarşı bir neçə il əvvəl başlamış cinayət təqibi davam edir, bu səbəbdən həmin üzvün ölkədən çıxışına qadağa qoyulub. Ən pisi də odur ki, QHT-lərin fəaliyyətini tənzimləyən qanun və normativ sənədlərdə son illər ərzində edilən məhdudlaşdırıcı xarakterli əlavə və dəyişikliklərdən sonra hüquqi mühit daha da pisləşmişdir.\nPrezindentə müraciətdə bildiirilir ki, Azərbaycan hakimiyyətinə təqdim olunan islahedici planın icraya başlamasından 1 il 6 ay ötməsinə baxmayaraq, orda nəzərdə tutulan bəzi fəaliyyətlər indiyədək yerinə yetirilməyib. Bu isə Azərbaycanın MSŞT-də tam hüquqlu üzv statusunun geri alınmasında ciddi çətinliklər yaradır. MSŞA Koalisiya Şurası islahedici tədbirlər planının icra vəziyyətini müntəzəm və diqqətlə müzakirə edərək, bu qənaətə gəlmişdir ki, 25 oktyabr 2016-ci ildə Astanada keçiriləcək MSŞT beynəlxal idarə heyətinin növbəti toplantısına qədər yuxarıda sadalanan problemlərin həlli ölkəmizin bu mötəbər qurumda itirilmiş statusunun bərpası üçün əsaslar yarada bilər. Odur ki, İctimai Birliklərin “Mədən sənayesində şəffaflığın artırılması” QHT Koalisiyasının Şurası qərara almışdır ki, Astana toplantısı başlanmamış mövcud durumla bağlı çoxsaylı Koalisiya üzvlərində yaranmış narahatçılıqları prezidentlə bölüşub, ondan sadalanan problemlərin həllinə təşəbbüs göstərməyi xahiş etsin.\nMüraciətdə deyilir ki, biz ümid edirik ki, Azərbaycanda MSŞT prosesində vətəndaş cəmiyyətinin iştirakına yaradılan bütün praktiki əngəllər tezliklə aradan qaldırılacaq, qanunvericilikdə olan məhdudiyyətlər ləğv ediləcək və ölkəmiz əvvəlki kimi bu təşəbbüsdə yenidən irəli çıxaraq, bu vacib platformada dövlət və vətəndaş cəmiyyətinin səmərəli əməkdaşlığına nail olunacaq.\nMSŞA Koalisiyası üzvlərinin yekun qənaəti budur ki, bu istiqamətdə pozitiv dəyişikliklərə nail olmaq mümkündür. Odur ki, onlar prezidentdən MSŞT prosesində vətəndaş cəmiyyətinin azad və səmərəli iştirakına dair Azərbaycanın öhdəliklərinin icra vəziyyətini nəzarətə götürməyi xahiş edirlər.\nAzad Azərbaycan Naminə konfrans keçirdi-FOTO&VİDEO\nŞəffaf intriqalara sözönü | Azerbaycan Saati\n6 Noyabr 2016 at 7:11 axşam\n[…] Missiyanın hazırladığı hesabatı beynəlxalq Qiymətləndirici dəyərləndirərək daha da sərtləşdirib MSŞT İdarə heyətinə təqdim etdi. Təbii ki, bütün bunlar Koalisiyanın müstəqil kəsiminin mövqeyində haqlı olması və beynəlxalq səviyyədə dəstəklənməsi demək idi. Bu gedişat Azərbaycanın MSŞT prosesindən fəaliyyətinin dayandırılmasına gətirib çıxara bilərdi. Bu “dayandırma”-nın Azərbaycana və vətəndaş cəmiyyətinə xeyrindən çox zərər verəcəyinə əmin olduğumuzdan bəzi addımlar atmağı qərara aldıq. Bu addımlardan biri məhz Koalisiya üzvlərinin təklifi ilə dövlət başçsına müraciət edib 25 oktyabrda Astanada keçiriləcək MSŞT İdarə Heyəti öncəsi Azərbaycanda vətəndaş cəmiyyətinin problemlərinin həlli ilə bağlı addımlar atmasının vacibliyini bir daha onun diqqətinə çatdırmaq idi. Uzun sürən müzakirələrdən sonra Koalisiya Şurasının 06 oktyabr tarixli iclasında bu müraciət qəbul olundu. Müraciətdə QHT- lər haqqında qanunveiciliyə edilmiş məhdudlaşdırıcı düzəlişlərin vətəndaş cəmiyyətinin fəaliyyətinə ciddi manelər yaratdığı qeyd olunur, Koalisiya üzvlərinin üzləşdiyi problemlər vurgulanırdı. Sənəddə deyilir; “MSŞA QHT Koalisiyasının iki üzvü (Asif Yusifli və Fuad Qəhrəmanlı- red.) müxtəlif səbəbdən hələ də həbsdədir. Ən pisi də odur ki, QHT-lərin fəaliyyətini tənzimləyən qanun və normativ sənədlərdə son illər ərzində edilən məhdudlaşdırıcı xarakterli əlavə və dəyişikliklərdən sonra hüquqi mühit daha da pisləşmişdir. Azərbaycan hakimiyyətinə təqdim olunan islahedici planın icraya başlamasından 1 il 6 ay ötməsinə baxmayaraq, orda nəzərdə tutulan bəzi fəaliyyətlər indiyədək yerinə yetirilməyib. Bu isə Azərbaycanın MSŞT-də tam hüquqlu üzv statusunun geri alınmasında ciddi çətinliklər yaradır”.(http://www.xural.com/m%C9%99d%C9%99n-s%C9%99nayesind%C9%99-s%C9%99ffafligin-artirilmasi-qht-koalisiy&#8230😉 […]


2015 Yaz-Yay Blanc des Vosges kolleksiyasına diqqət yetirin - Ətraflı olaraq - 2021\nFransada məişət kətanlarını istehsal edən son toxuculuq şirkətlərindən biri olan Blanc des Vosges, yeni kolleksiyasında parlaq rənglərlə yaradıcı atmosferə aparır. Atlaz, pambıq percale, dəstlər hamısı zərif materiallarda təsəvvür edilmişdir. Şəkillərdə təqdimat.\nİncə bir xətt\nBlanc des Vosges Bu ağ divarlı örtüyə incə bir toxunuş əlavə etmək üçün mərkəzə düzbucaqlı şəklində nazik bir boz xətt əlavə edildi. Bu, qüsursuz yataq dəstində yeni bir şeyə qarşı olmayanlara müraciət edəcəkdir.\nBlanc des Vosges Fancy otağınızda bir sənət əsəri? Və onu divara asmaqdan daha çox, yatağınıza yapışdırırsınız? Blanc des Vosges'in təqdim etdiyi bu yorğan örtüyü bizə mücərrəd bir rəsm rəsmini qəribə bir şəkildə xatırladır, elə deyilmi?\nBlanc des Vosges Yataq otağınıza yaxşı əhval-ruhiyyə vermək üçün, burada ağ rəngli və narıncı zolaqları bir-birinə əvəz edən bir yorğan örtüyü var: otaqda pop və dinamik bir atmosfer yaratmaq.\nBlanc des Vosges Bu yataq dəsti Braziliya rənglərinə boyanan bir çox ləkə ilə yüngüllüklə doludur. Günəşi və ölkənin istiliyini yataq otağına gətirmək üçün mükəmməldir!\nBlanc des Vosges Günəş burnunu işarələməkdə çətinlik çəksə də, yaz aylarında olduqca az yay çiçəklərini əks etdirən bu naxış örtüyü ilə olmağı xəyal edirik.\nBlanc des Vosges Bu dərin mavi örtük örtüyü bizi göz qırpımında xəyallar diyarına aparır. Bütün istəklər üçün uyğundur və xüsusilə sənaye üslubunda bahis olan bir otaqda bəyənilir.\nBlanc des Vosges Təzə, qadına xas, zərif, bu yorğan örtüyü, otaqdakı romantik və bukolik atmosferə olan ehtiyaclarımızı ödəmək üçün bütün maddələrə malikdir.\nBlanc des Vosges Bir çox kiçik rəngli meydanların dəvət olunduğu bu yorğan örtüyünün sehrindəyik. Yeniyetmənin yataq otağında və ya Skandinaviya mövzusunda bir valideyn otağında, o, təqdir ediləcəkdir.\nSarı və boz\nBlanc des Vosges Sarı və boz birliyi 2014-cü ildə mətbəxlərimizdə eyniləşdirildi. Və əgər 2015-ci ildə bu yataq dəsti ilə yataq otağında cəsarət etdiksə?\nCopyright 2021 \_ 2015 Yaz-Yay Blanc des Vosges kolleksiyasına diqqət yetirin...


DİM-dən təklif: Magistraturaya qəbulun II mərhələsi ləğv\n12:16 05 Dekabr 2019 Oxunub : 3408\nMagistraturaya qəbul imtahanının ikinci mərhələsinin ləğv edilməsi ilə bağlı aidiyyatı qurumlara təklif verilib.\nAzvision.az xəbər verir ki, bunu Dövlət İmtahan Mərkəzinin (DİM) Direktorlar Şurasının sədri Məleykə Abbaszadə jurnalistlərə açıqlamasında deyib. Onun sözlərinə görə, Təhsil Nazirliyinin təşəbbüsü əsasında magistraturaya qəbulla əlaqədar təhlillər aparılıb və gəncləri elmlə məşğul olmağa cəlb etmək üçün magistratuya qəbul prosedurunun birmərhələli keçirilməsi qəbul edilib.\n"Hələlik Nazirlər Kabineti və müvafiq qurumlar tərəfindən qaydalar təsdiqlənməyib. Müzakirələr aparıb, öz təkliflərimizi vermişik. Magistraturaya qəbul imtahanlarının keçirilməsi 2005-ci ildə bizə həvalə ediləndən onun bir mərhələli keçirilməsini təklif etmişdik. Lakin həmin dövrdə universitetlər ikinci mərhələnin lazım olduğunu demişdilər və ixtisaslar üzrə biliklərin yoxlanılmasını zəruri hesab etmişdilər".\nM.Abbaszadə qeyd edib ki, artıq yeni təklif Təhsil Nazirliyi ilə universitetlər arasında müzakirə edilib: "Universitetlər razıdır ki, birinci mərhələdə olan nəticələr əsasında onlar magistrları qəbul edən bilərlər. Müəyyən ixtisaslar var ki, orada ikinci mərhələ qalacaq. Bu, yazı işi tələb olunan ixtisaslarla bağlıdır. Daha dəqiq texniki məlumatları yalnız qaydalar tam təsdiq olunandan sonra açıqlamaq mümkündür".\nDİM sədri qeyd edib ki, dəyişikliklər magistr olmaq istəyən gənclərin xeyrinədir. Çünki imtahanlar asanlaşır.\n"Ona görə də onlar üçün heç bir gözlənilməz sürpriz olmayacaq. Əgər yəni qaydalar təsdiq olunarsa, dəyişiklik 2020- ci ildən tətbiq olunacaq. Çünki magistraturaya sənəd qəbulu fevral və mart ayından başlanılır. Magistraturaya qəbul imtahanının birinci mərhələdə imtahan üçün nəzərdə tutulan ödəniş məbləğini təhlil edib, Tariff Şurasına təqdim edəcəyik. Yalnız onların qərarı əsasında hansısa dəyişiklik ola bilər. Hələlik belə bir təklif tərəfimizdən olmayıb".


Publika.az xəbər verir ki, “Xəzər maqazin” proqramına açıqlama verən Röya Ayxan “Altın Kelebek”də pərdəarxası yaşananları danışıb. Hirsini Nigarın gizlinlərini açmaqla soyudan Röya hadisənin necə baş verdiyini deyib:\n“Nihat Odabaşı ilə Bakıda klip çəkdirəndə Nigarı yığdım ki, gəl üçümüz bir yerdə yemək yeyək. O, əvvəlcə razılaşdı, axşam isə dedi ki, bəs Londona uçmuşam. Mənə qəribə gəldi ki, bu qız niyə belə edir? Mən ondan ötrü ölürdüm, hara gedirdim özümlə daşıyırdım. İnstaqramda yazdıqları tez-tez başını bağlayıb açmağa öyrəşməkdəndir.\nMənimlə Elnur getməli idi (stilist Elnur Həsənov - red.). Dedi ki, gəlinlərimi qoyub gedə bilmirəm. Mən də elə ürəyə sahibəm ki, hansısa gəlinin ağlamağını qəbul edə bilmərəm. Dedim əşi, həmişəki kimi edəcəm. Bilirdim ki, Nigar Anarı (stilist Anar Ağakişiyev - red.) çoxdan bron edib. Ona axşamdan dedim ki, əgər çatdıra bilsən məni də sən “make up” edərsən. Bunu da Nigar bilib və Anarı qoymadı. Anara zəng vurdum ki, həyəcan keçirmə, bilirəm ki, səni Nigar qoymur. Normaldır, o, səni gətirib”.\n“Birinci Nəsiblə salamlaşmışdım. Bunları gözlədim ki, gəlsinlər bir gedək. Mən çox səy qızam. Sən demə, Nigar istəyirmiş ki, mən keçim sonra onlar gəlsin. Anar əlini atıb məni çağıranda başladı qışqırmağa ki, “Bunu niyə çağırmısan?”. “Bunu” sənsən e! Avroviziya Eldarın şansı idi, “quş” Nigarın başına qondu. İndi Avroviziyaya gedib gəlmisən deyə özünü nə zənn etdin ki, mənə “bu” sözünü deyəsən? Səhnəyə çıxanda əlimi atdım, mənə arxasını çevirdi. Arxası da “yapışdırılma”dır. Sona qədər Nigar udacaq deyə düşünürdüm. Qalib gəlməyim haqda düşünməmişdim. Yoxsa, Nigar kimi anamla gələrdim. Bütün sevgililərimin də hamısını ora yığardım”.\n“Yenə də iki uşağı var deyə keçirəm. Desəm ailəsi gəlib sürüyüb evinə aparacaq. Getsinlər evlərində otursunlar. Onsuz da itirdiyimi itirmişəm. İslanmışın yağışdan nə qorxusu? Amma sizin qorxunuz var. Biriniz ərdəsiniz, biriniz də bilinmir hardasınız”.


IDMAN: Məktəblilərin Naxçıvan Muxtar Respublika spartakiadasına yekun vurulub\nMəktəblilərin Naxçıvan Muxtar Respublika spartakiadasına yekun vurulub\nTarix: 29.10.2018 | Saat: 11:09:00 | E-mail | Çapa göndər\nNaxçıvan şəhərindəki İlham Əliyev adına Olimpiya-İdman Kompleksində Naxçıvan Muxtar Respublikası Gənclər və İdman, Təhsil nazirlikləri, Səfərbərlik və Hərbi Xidmətə Çağırış üzrə Dövlət Xidməti, Şahmat, Basketbol, Yüngül Atletika və Atıcılıq federasiyalarının təşkilatçılığı ilə muxtar respublikada fəaliyyət göstərən ümumtəhsil məktəblərinin şagirdləri arasında spartakiada keçirilib.\nAzərbaycan Respublikasının Dövlət Himni səsləndirildikdən sonra aparıcı spartakiada haqqında iştirakçılara məlumat verib. Qeyd edilib ki, muxtar respublikada gənclərin idmana cəlbi, onlara sağlam həyat tərzinin aşılanması daim diqqət mərkəzində saxlanılır, yaradılan müasir idman qurğuları gənclərin bədən tərbiyəsi və idmana marağını artırır. Bu sahənin inkişafı üçün mütəmadi olaraq idman yarışları təşkil edilir ki, bugünkü spartakiada da məhz həmin yarışlardan biridir.\nTədbir Naxçıvan Dövlət Filarmoniyasının mahnı və rəqs ansamblı və Naxçıvan Şəhər Mədəniyyət Şöbəsinin “Şəlalə” instrumental rəqs ansamblının ifasında konsert proqramı ilə davam edib.\nMükafatlandırma mərasimində ilk olaraq şahmat üzrə keçirilən yarışların qalibləri kürsüyə dəvət olunub. Belə ki, qızlar arasında Nəsrin Babayeva (Naxçıvan), Nazlı Hümbətova (Naxçıvan) və Zərrin Məmmədli (Ordubad), oğlanlar arasında isə Seyid Hüseyn (Ordubad), Ayxan Zeynalov (Şərur) və Ərturan İsmayılov (Naxçıvan) ilk üç pillədə qərarlaşıblar.\nYüngül atletika yarışlarında 100 metr məsafədə qızların mübarizəsində Nərmin Mehdiyeva (Culfa), Tamella Qurbanova (Naxçıvan) və Aytən Rəhimova (Naxçıvan) finiş xəttinə ilk üç pillədə çatıblar. Bu məsafədə oğlanlar arasında eyni nəticəni Fərid Əsgərli (Naxçıvan), İlkin Rəsulov və Nurxan Əliyev (hər ikisi Heydər Əliyev adına Hərbi Lisey) də təkrarlayıblar. 400 metr məsafədə qızlar arasında Xatun Oruclu (Ordubad), Nərminə Əliyeva (Sədərək) və Zeynəb Bağırova (Şərur), oğlanlar arasında isə Vüsal Fərəcov, Hidayət İsmayılov (hər ikisi Heydər Əliyev adına Hərbi Lisey) və Səfər Tağıyev (Naxçıvan) qalib adını qazanıblar.\nBasketbol yarışlarında bütün rəqibləri üzərində qələbə qazanan Culfa komandası spartakiadanın qalibi olub. Digər iki pillədə Naxçıvan şəhər və Babək rayon komandaları qərarlaşıb.\nQızlar arasında stolüstü tennis yarışlarının qalibi Naxçıvan idmançısı Nurtac Hüseynova olub. Gültəkin Süleymanova (Şərur) və Selcan Hüseynova (Sədərək) isə yarışları ikinci və üçüncü pillədə başa vurublar. Oğlanlar arasında isə Sənan Məmmədov (Şərur) qalib adını qazanıb. İsgəndər Quliyev (Naxçıvan) ikinci, Yusif Yusifli (Culfa) üçüncü olub.\nSpartakiadada qızlar arasında keçirilən həndbol üzrə yarışlarda Şərur rayon komandası qalib gəlib. Naxçıvan Qarnizonu tam orta məktəbinin və Naxçıvan Qızlar Liseyinin komandaları isə ikinci və üçüncü yerlə kifayətləniblər.\nDoqquz komandanın mübarizə apardığı “Vətənin müdafiəsinə hazıram” poliatlon çoxnövçülüyü üzrə yarışı Naxçıvan şəhər komandası birinci yerdə başa vurub. Digər iki pillədə Babək və Ordubad rayon komandaları qərarlaşıblar.\nSonda qalib idmançılar və komandalar mükafatlandırılıb. Mükafatları Naxçıvan Muxtar Respublikası Şahmat Federasiyasının sədri Seymur Talıbov, Naxçıvan Muxtar Respublikasının gənclər və idman naziri Azad Cabbarov, təhsil naziri Rəhman Məmmədov, Səfərbərlik və Hərbi Xidmətə Çağırış üzrə Dövlət Xidmətinin rəisi, general-mayor Səxavət Salmanov, Yüngül Atletika Federasiyasının sədri Rövşən Məmmədov və Basketbol Federasiyasının sədri Mahir Əliyev təqdim ediblər.


İlham Əliyev: “Kəlbəcərin işğal altına düşməsi xalqımızın böyük faciəsi idi” – VİDEO – RİA24.AZ\nİlham Əliyev: “Kəlbəcərin işğal altına düşməsi xalqımızın böyük faciəsi idi” – VİDEO\nŞuşa və Laçının işğala məruz qalmasının AXC-Müsavat cütlüyünün xəyanəti nəticəsində baş verdiyini deyən dövlətimizin başçısı bildirib:\n“O vaxt hakimiyyət uğrunda mübarizə gedirdi, AXC-Müsavat cütlüyü hakimiyyətə can atırdı, nəyin bahasına olursa-olsun hakimiyyəti zəbt etməyə çalışırdı və onların nəzarəti altında olan bəzi qüvvələr, bəzi satqınlar Şuşanı demək olar ki, ermənilərə təhvil verdilər və Şuşa demək olar ki, müdafiə olunmadı. Şuşada olan bəzi silahlı dəstələr Şuşadan çıxdı və faktiki olaraq Şuşa ermənilərə təslim edildi. Məhz bunun nəticəsində Azərbaycanda hakimiyyət böhranı yaşandı və AXC-Müsavat cütlüyü bundan istifadə edib qanunsuz yollarla hakimiyyəti uzaqlaşdırıb, hərbi çevriliş törədib hakimiyyətə gəldi. Şuşa və Laçının işğal altına düşməsi sırf AXC-Müsavat cütlüyünün xəyanətidir, satqınlığıdır. Kəlbəcər rayonu işğal altına düşəndə artıq AXC-Müsavat cütlüyü öz çirkin məqsədlərinə çatmışdı, hakimiyyətdə idi. Təxminən bir ilə yaxın hakimiyyətdə idi. Kəlbəcər 1993-cü il aprel ayının əvvəlində işğal altına düşmüşdü və bunun da günahkarı AXC-Müsavat cütlüyüdür, AXC-Müsavat hakimiyyətidir”.\nAXC-Müsavat cütlüyünün xəyanətkar, satqın, antimilli hakimiyyətinin Kəlbəcərin işğalını şərtləndirdiyini qeyd edən Azərbaycan Prezidenti bildirib:\n“Çünki 1992-ci ilin bahar-yay aylarından onlar demək olar ki, hakimiyyətdə idilər və bir il ərzində ancaq talançılıqla, rüşvətxorluqla, soyğunçuluqla, qanunsuzluqla və digər çirkin əməllərlə məşğul idilər. İndi bir çoxları bunu unudur. Gənc nəsil isə bundan xəbərsizdir. O dövr bizim milli faciəmiz, milli rəzalət dövrü idi. AXC-Müsavat hakimiyyəti dünya miqyasında bəlkə də ən biabırçı hakimiyyətlərdən biri idi, bəlkə də birincisi idi. Ölkə əldən gedirdi, ölkədə vətəndaş qarşıdurması pik həddə çatmışdı, torpaqlar işğal altına düşürdü, ancaq onlar yalnız öz mənafeyini, öz maraqlarını düşünürdülər. Hakimiyyətə gəlmiş antimilli ünsürlər Azərbaycanı demək olar ki, bütün beynəlxalq tərəfdaşlardan, xarici tərəfdaşlardan təcrid etdilər və həm xarici, həm daxili siyasətdə kobud səhvlər buraxdılar və cinayətlər törətdilər. Kəlbəcərin işğala məruz qalması satqın AXC-Müsavat hakimiyyətinin əməlləridir”.\n← Prezident Kəlbəcər döyüşlərindən DANIŞDI – VİDEO\nAzərbaycandan İsrailə dəstək →\nİlham Əliyev: “Zəngəzur dəhlizinin açılması bütün region ölkələri üçün yeni imkanlar yaradacaq” – YENİLƏNİB


Prezident arıçılarla necə zarafat edib - Eksklüziv\n18:30 17 Avqust 2021 Oxunub :8122\n"Prezident İlham Əliyevlə görüşümüz təsadüfən oldu. Əvvəlcədən nəzərdə tutulmamışdı və biz heç bir hazırlıq görməmişdik. Laçından qayıdanda ölkə başçısı maşını saxladı və bizim yanımıza gəldi. Həmin vaxt ocağın üstündə yemək bişirirdik. Prezidentin gəldiyini görəndə birtəhər yeməyi kənara çəkib, onu qarşılamaq üçün ayağa qalxdıq”.\nBunu Azvision.az -a açıqlamasında Kəlbəcərdə ölkə başçısına bal hədiyyə edən arıçı Sabir Mustafayev deyib. Prezident İlham Əliyev və Birinci vitse-prezident Mehriban Əliyeva ilə görüşün unudulmaz olduğunu deyən arıçı həmin günü xoş-əhval-ruhiyyə ilə başa vurduqlarını qeyd edib:\n“Cənab Prezident bizə yaxınlaşdı, danışdı, Mehriban xanım da bizi çəkirdi. Çox sadə insanlardır. Ölkə başçımızın belə sadə insan olduğunu bilmirdik. Ona qoruyucu papaq təklif etdik, qəbul etmədi ki, “arılar bilir, kim gəlib”. Papaqsız arıxanaya girdi, baxdı, söhbət etdik. Bu görüş bizim üçün çox xoş oldu”.\nSabir Mustafayev Kəlbəcərə ilk gələn 5 arıçıdan biridir. 2 aydan çox burada çadrlarda qalan arıçı ilk süzümü etdiklərini və Dəlidaxın ətəyində 2 min metr hündürlükdə ikinci süzümü edəcəklərini deyib:\n“İkinci süzümə bir qədər vaxt var idi, şanlar tam dolmamışdı. Hazırlıqlı olsaydıq, ölkə başçısına dolu şan verərdik. Digər yeşiklərə də baxdım, təəssüf ki, dolu şan tapa bilmədim.\nÖlkə başçısı ilə arıçılıq, onun inkişafı, subsidiyaların verilməsi, Kəlbəcər balının xaricə ixracı barədə söhbət etdik. Bu torpaqlarda arılar üçün yem bazası kifayət qədərdir. Ermənistan Kəlbəcər balını xaricə ixrac edirdi. Orada da Prezidentə dedim ki, Sizin, Ordumuzun, şəhid və qazilərimizin hesabına Ermənistanın ixracı da gorbagor oldu”.\nS.Mustafayev Prezidentə təqdim etdikləri balın yüksək dağ-çəmən balı olduğunu vurğulayıb:\n“Kəlbəcərdə dərman bitkiləri - qantəpər, kəklikotu, şalfey çoxdur. Bura yaylaqdır, burada istehsal olunan bal da yüksək keyfiyyətlidir. Ümid edirəm ki, ölkə başçısının da xoşuna gələcək”.\nƏslən Kəlbəcərin Ağcakəndindən olan S.Mustafayev arılarının bəzilərinin 29 il əvvəl buradan aparıb. İndi həmin arıları yenidən doğma torpağa qaytarıb:\n“Kəlbəcərdə babam, atam arıçı olublar, onların sənətini mən davam etdirmişəm. 1980-ci ildən arıçılıqla məşğulam. Buradan çıxanda arılarımızı da özümüz aparmışdıq. İsmayıllıda Girdimançay vadisində təsərrüfatmızı qurmuşduq. İndi təsərrüfatımızın bir hissəsini Daşkəsənə göndərmişik, bir hissəsini bura gətirdik. Gələn il bütün təssərrüfatı Kəlbəcərə köçürmək niyyətindəyik.\nKəlbəcərə getmək riskli idi, mina təhlükəsi var idi, yol infrastrukturu yox idi. Buna baxmayaraq Birinci vitse-prezident Mehriban Əliyevaya, Heydər Əliyev Fonduna müraciət ünvanladım, görüşdə oldum, mənim müraciətimə həssas yanaşdılar. Daha sonra Kənd Təsərrüfatı Nazirliyinə müraciət etdim, onların xətti ilə doğma yurdumuza gəldim”.\n29 ildən sonra doğma torpaqda olmağın gözəl hiss olduğunu deyən arıcı Sabir evlərində Prezidenti qarşılamağın əvəzolunmaz hiss olduğunu vurğulayıb.\nTeqlər: Kəlbəcər Arı


(Məqalə “Respublika” qəzetinin 04 avqust 2013-ci il tarixli sayında dərc edilmişdir)\nMüsahibimiz Azərbaycan Respublikasının Dövlət Miqrasiya xidmətinin rəisi, III dərəcəli Dövlət Miqrasiya Xidməti müşaviri Firudin Nəbiyevdir.\nCənab Nəbiyev, söhbətimizi dövlətimiz üçün çox vacib olan belə bir sənədin hazırlanması səbəbini aydınlaşdırmaqla başlamaq istərdim. Azərbaycan Respublikasının Miqrasiya Məcəlləsinin qəbul edilməsi zərurəti nədən irəli gəlir?\nUlu öndər Heydər Əliyevin xalqı və dövləti qarşısında tarixi xidmətlərinin miqyasını zaman keçdikcə daha aydın dərk edirik. Ümummilli lider Heydər Əliyevin Azərbaycana rəhbərliyi dövründə ictimaisiyasi, sosial, iqtisadi, elmi-mədəni və beynəlxalq aləmdə uğurlu inkişafa nail olunmuşdur. Heydər Əliyevin qətiyyəti və gərgin fəaliyyəti nəticəsində 1994-cü ildə atəşkəs elan olunmuş, "Əsrin müqaviləsi" imzalanmış, 1995-ci ildə Konstitusiyamız qəbul edilmiş, Şərqlə Qərbi birləşdirən qədim İpək yolu bərpa olunmuş və digər mühüm əhəmiyyət daşıyan layihələr həyata keçirilmişdir. Xüsusi ilə qeyd etmək istərdik ki, "Əsrin müqaviləsi"nin imzalanmasından sonra ölkə iqtisadiyyatına qoyulan xarici investisiyaların həcminin artması, müxtəlif sahələrdə infrastruktur və biznes layihələrinin həyata keçirilməsi əmək miqrantlarının ölkəyə axını prosesini sürətləndirmişdir. Dahi şəxsiyyətin cəmiyyət və dövlət quruculuğu prosesində miqrasiya sahəsinə xüsusi diqqət yetirməsi Azərbaycanda bu proseslərin müstəqil dövlətimizin tərəqqisi naminə istiqamətləndirilməsinə imkan vermişdir.\nBu gün ulu öndər Heydər Əliyevin müəyyənləşdirdiyi və xalqımızı daha parlaq gələcəyə aparan hərtərəfli inkişaf yolunun cənab Prezident İlham Əliyev tərəfindən uğurla davam etdirilməsi ölkədə davamlı və sürətli inkişafı təmin etmişdir. Ölkəmizdə müşahidə olunan sürətli inkişaf və quruculuq işləri, enerji-nəqliyyat sahələrində beynəlxalq və regional layihələrin həyata keçirilməsi, ictimai-siyasi və iqtisadi sabitlik dünyanın müxtəlif yerlərindən Azərbaycan Respublikasına miqrasiya edənlərin sayının artmasına səbəb olmuş, bununla da miqrasiya prosesləri dinamik xarakter almışdır. Qeyd olunanlar miqrasiya sahəsində dövlət siyasətinin təkmilləşdirilməsini, miqrasiya idarə etmə sisteminin, eləcə də miqrasiya proseslərinin tənzimlənməsinin və proqnozlaşdırılmasının inkişaf etdirilməsini obyektiv zərurətə çevirmişdir.\nBu sahədə dövlət siyasətini uğurla davam etdirərək, yeni dövrün tələblərinə uyğun təkmilləşdirən ölkə başçısı miqrasiya siyasətinin başlıca parametrlərini də müəyyən etmişdir. Dövlət rəhbərliyinin miqrasiya sahəsinə daim həssas yanaşması, bu sahəyə verdiyi xüsusi əhəmiyyət, göstərilən diqqət və qayğısının nəticəsində 2004-cü ildə mirqasiya sahəsində vahid konsepsiya, eləcə də 2006-2008-ci illəri əhatə edən Dövlət Miqrasiya Proqramı qəbul olunmuşdur. Görülmüş işlərin məntiqi davamı kimi ölkəmizdə miqrasiya üzrə daha təkmil bir sistemin reallaşdırılması üçün Prezident İlham Əliyevin 19 mart 2007-ci il tarixli 560 saylı fərmanı ilə müstəqil dövlət qurumu olan Dövlət Miqrasiya Xidməti yaradılmışdır. Keçən müddət ərzində qurumun maddi-texniki bazası və infrastrukturu inkişaf etdirilmiş, fəaliyyət dairəsinin genişləndirilməsi istiqamətində bir sıra tədbirlər həyata keçirilmiş, elektron informasiya resursları formalaşdırılmışdır. Həmçinin miqrasiya orqanlarının fəaliyyətinin daha da təkmilləşdirilməsi məqsədilə qanunvericilik aktlarına zəruri əlavə və düzəlişlər olunmuş, yeni normativ aktlar qəbul edilmişdir.\nQanunvericiliyin yeni dövrün tələblərinə uyğunlaşdırılması məqsədilə həyata keçiriləcək tədbirlərdən biri də Miqrasiya Məcəlləsinin qəbul edilməsidir. "Azərbaycan Respublikasının Dövlət Miqrasiya Proqramı"na əsasən hazırlanan" Azərbaycan Respublikasının Miqrasiya Məcəlləsi"Azərbaycan Respublikasının 2013-cü il 2 iyul tarixli Qanununa əsasən cari ilin avqust ayının 1-dən qüvvəyə minmişdir\nMəcəllə miqrasiya sahəsində dövlət siyasətinin həyata keçirilməsi, miqrasiya proseslərinin və bu sahədə yaranan münasibətlərin tənzimlənməsi, habelə əcnəbilərin və vətəndaşlığı olmayan şəxslərin Azərbaycan Respublikasında hüquqi vəziyyəti ilə bağlı normaları müəyyənləşdirən vahid sənəddir. Məcəllədə yeni normalarla yanaşı, bu günədək miqrasiya sahəsini tənzimləyən müxtəlif normativ hüquqi aktların müddəaları toplanmışdır. Miqrasiya sahəsində münasibətləri tənzimləyən normaların vahid sənəddə toplanması miqrasiya prosesi iştirakçılarının- həm aidiyyəti dövlət orqanlarının, həm vətəndaşlarımızın, həm də əcnəbilərin və vətəndaşlığı olmayan şəxslərin öz hüquq və vəzifələrini bilməsi, məsuliyyət yaradan halların dairəsi, miqrasiya ilə bağlı digər tənzimləyici müddəalar barədə məlumat əldə etmək işini daha da asanlaşdıracaqdır.\nBelə bir məcəllənin qonşu ölkələrdə analoqu varmı?\nAzərbaycan bütün sahələrdə olduğu kimi, miqrasiya sahəsində də, mütərəqqi və qabaqcıl dünya təcrübəsindən istifadə edir. Xüsusilə vurğulanmalıdır ki, ilk dəfə olaraq ölkəmizdə qəbul edilmiş Miqrasiya Məcəlləsinə maraq digər ölkələr tərəfindən olduqca böyükdür. Belə ki, ölkəmizin Miqrasiya Məcəlləsini işləyib hazırlamaq sahəsindəki təcrübəsi bir sıra dövlətlər tərəfindən öyrənilməyə başlanılmışdır.\nMəcəllədəki yeniliklər nədən ibarətdir?\nÜmumiyyətlə qanunvericiliyin təkmilləşdirilməsinin məqsədlərindən biri də həmin hüquqi sənədlərin tənzimlədiyi sahə üzrə müvafiq prosedurların sadələşdirilməsidir. Məcəllədə əcnəbilərin və vətəndaşlığı olmayan şəxslərin olduğu yer üzrə qeydiyyatı, ölkə ərazisində yaşamalarının əsasları və müddətləri, eləcə də nəzərdə tutulmuş digər müvafiq normaların tətbiqi sadələşdirilmişdir. Məcəllə ilə tənzimlənən yeniliklərdən biri də əcnəbilərin və vətəndaşlığı olmayan şəxslərin miqrasiya uçotu ilə bağlıdır. Bura miqrasiya uçotunun məqsədləri, aparılma qaydası və əsasları aiddir.\nBundan əlavə, məcəllənin qəbulu ilə əcnəbilərin və vətəndaşlığı olmayan şəxslərin ölkə ərazisindən tranzit keçidi qaydalarında dadəyişikliklər edilmiş, onların vahid miqrasiya məlumat sistemi vasitəsi ilə olduğu yer üzrə qeydiyyata alınması qaydası müəyyənləşdirilmiş, ümumiyyətlə isə qeydiyyat proseduru sadələşdirilmişdir.\nSadələşmə yaşama və iş icazələrinin verilməsi sahəsində də nəzərdə tutulmuşdur. Qüvvədə olan qanunvericilik müvəqqəti yaşamaq üçün icazənin, o cümlədən əmək fəaliyyəti ilə məşğul olmaq üçün fərdi icazənin müddəti dörd dəfədən artıq uzadılamasına yol vermirdi, amma məcəllənin qəbulu ilə bu məhdudiyyət aradan qaldırılmışdır. Eyni zamanda, Azərbaycan Respublikasının vətəndaşı ilə nikahda olan, qaçqın statusunun verilməsi üçün vəsatət verən, qaçqın statusu almış və ya siyasi sığınacaq verilmiş şəxslərə, eləcə də himayəsində 18 yaşına çatmamış və ya I qrup əlil Azərbaycan Respublikasının vətəndaşı olan əcnəbilər və vətəndaşlığı olmayan şəxslərə iş icazəsi alınması tələb olunmur.\nQeyd edilməlidir ki, Azərbaycan Respublikasının ərazisində azı 100.000 manat dəyərində daşınmaz əmlakı və ya Azərbaycan Respublikasının banklarında həmin məbləğdə pul vəsaiti olan şəxslər ölkə ərazisində müvəqqəti yaşamaq üçün icazə ala biləcəklər. Həmçinin, dövlətimizin inkişaf sürəti nəzərə alınaraq ölkə iqtisadiyyatına azı 500.000 manat investisiya qoyan şəxslərə 3 ilədək müddətə müvəqqəti yaşamaq üçün icazənin verilməsinə dair müddəa yeniliklərdən biridir. Bunlarla yanaşı, 1 il müddətinə verilən müvəqqəti yaşama icazələrinin növbəti dəfə 2 ilədək müddətə uzadılmasına dair müddəalar da Məcəllədə öz əksini tapmışdır. Müstəsna hal kimi təhlükəli yoluxucu xəstəlik virus daşıyıcısı olan və Azərbaycan Respublikasının vətəndaşı ilə nikahda olan əcnəbilərə və vətəndaşlığı olmayan şəxslərə Azərbaycan Respublikasının ərazisində müvəqqəti və ya daimi yaşama icazələrinin verilməsi də məcəllədə öz əksini tapmışdır.\nMəcəllədə əcnəbinin və ya vətəndaşlığı olmayan şəxsin ailə üzvləri, yaxın qohumluq və digər anlayışların təfsiri verilmişdir ki, bu da bir sıra hallarda rast gəlinən anlaşılmazlıqların qarşısını alacaqdır.\nÖlkəmizdə daimi yaşamaq istəyən əcnəbilərin və vətəndaşlığı olmayan şəxslərin hüquq və vəzifələrinin, habelə dövlət dili ilə bağlı biliklərinin yoxlanılması ilə əlaqədar müddəalar ölkəmiz üçün yeni olsa da, əcnəbilərin cəmiyyətimizə inteqrasiyası baxımından böyük əhəmiyyət daşıyır. Bu sahədə artıq müvafiq işlər görülməkdədir.\nMəcəllədə vizaların yeni kateqoriyaları, hər vizanın qalma müddəti, viza verilməsi üçün tələb olunan sənədlərin siyahısı, vizaların verilməsi qaydası öz əksini tapmış, habelə Azərbaycan Respublikasının ərazisində olma və ya yaşama icazələrinin alınması üçün elektron qaydada müraciət etmək imkanı da nəzərdə tutulmuşdur.\nMəcəlləyə görə viza verilməsi haqqında əcnəbilərin və vətəndaşlığı olmayan şəxslərin vəsatətlərinə müraciət olunduğu gündən ən geci on beş gün, turistlər üçün elektron vizanın alınması üçün müraciətlərə ən geci 10 gün, müəyyən hallarda isə ən geci 2 iş günü ərzində baxılacaqdır.\nSənəddə Azərbaycan Respublikasına gələn əcnəbilərin və vətəndaşlığı olmayan şəxslərin ölkədə müvəqqəti olma müddətinin 60 günədək uzadıla bilməsi də öz əksini tapmışdır.\nƏvvəl əcnəbilər və vətəndaşlığı olmayan şəxslər Azərbaycan Respublikasında müvəqqəti olma müddətinin bitməsinə azı 7 iş günü qalmış miqrasiya orqanlarına müraciət etməli idilərsə, artıq həmin müddət azı 3 iş gününə endirilmişdir.\nAzərbaycan Respublikasının ərazisində müvəqqəti və ya daimi yaşamaq üçün icazə vəsiqəsi həm də əcnəbilərin və vətəndaşlığı olmayan şəxslərin ölkə ərazisində şəxsiyyətini təsdiq edən sənəd kimi tanınacaqdır.\nƏcnəbilər və vətəndaşlığı olmayan şəxslər ölkədə qanuni əsaslarla qaldıqları və ya yaşadıqları müddət ərzində miqrasiya orqanlarına təkrar müraciət edərlərsə, yalnız müvəqqəti yaşamaq üçün icazənin verilməsindən imtina edilməsinə əsas olan halın aradan qalxdığını təsdiqləyən sənədi təqdim edəcəklər. Belə sadələşdirilmiş müraciət forması daimi yaşamaq üçün icazə və iş icazəsinin verilməsindən imtina edildiyi hallara da şamil olunacaqdır.\nAzərbaycan Respublikasında sahibkarlıq fəaliyyəti ilə məşğul olduqda əcnəbilərə və vətəndaşlığı olmayan şəxslərə Azərbaycan Respublikasının ərazisində müvəqqəti yaşamaq üçün icazə verilməsi nəzərdə tutulub. Lakin bu hal o vaxt Azərbaycan Respublikasının ərazisində müvəqqəti yaşamaq üçün icazənin verilməsinə əsas hesab olunacaqdır ki, həmin şəxslər azı 5 nəfər ilə tam iş vaxtı şəraitində və ya 10 nəfər ilə natamam iş vaxtı şəraitində əmək müqaviləsi bağlamaqla faktiki fəaliyyət göstərmiş olsunlar. Bu hal üzrə işçilərin ən azı 80 faizinin Azərbaycan Respublikasının vətəndaşı olması tələb edilir.\nBəs miqrasiya proseslərinə dövlət nəzarətinin gücləndirilməsi ilə bağlı hansı məsələlər nəzərdə tutulub?\nƏlbəttə, Məcəllədə qeyd olunanlarla yanaşı miqrasiya prosesləri üzərində dövlət nəzarətinin həyata keçirilməsi ilə bağlı məsələlər üzrə də müəyyən işlərin aparılması nəzərdə tutulmuşdur. Belə ki, əcnəbi və vətəndaşlığı olmayan şəxs əvvəllər Azərbaycan Respublikasında olarkən ölkəyə gəlişinin bəyan edilmiş məqsədlərini pozduqda, Azərbaycan Respublikasına gəlməsi haqqında vəsatət qaldırarkən, özü və ya səfərinin məqsədi haqqında yalan məlumat verdikdə, yaxud miqrasiya qanunvericiliyini pozduğuna görə son üç il ərzində iki dəfə və ya daha çox inzibati məsuliyyətə cəlb olunduqda onların Azərbaycan Respublikasına gəlişinə 5 il müddətinə qadağa qoyulur.\nBununla yanaşı Azərbaycan Respublikasının ərazisində müvəqqəti yaşamağa icazə alınması üçün əsas olmuş hal aradan qalxdıqda və icazə alınması ilə bağlı digər əsaslar olmadıqda və ya 180 gün ərzində 90 gündən çox Azərbaycan Respublikasının ərazisindən kənarda olduqda, yaxud Azərbaycan Respublikasının ərazisində müvəqqəti yaşadığı dövrdə Azərbaycan Respublikasına gəlişinin bəyan edilmiş məqsədini pozduqda əcnəbilərə və vətəndaşlığı olmayan şəxslərə Azərbaycan Respublikasının ərazisində müvəqqəti yaşamaq üçün icazə verilmir, əvvəl verilmiş icazə isə ləğv edilir.\nMəcəllədə Azərbaycan Respublikasının ərazisində olmalarının arzuolunmaz hesab edilməsi proseduru müəyyən edilmiş, həmin əcnəbilərin və vətəndaşlığı olmayan şəxslərin arzuolunmaz hesab edilməsinin 5 il müddətinə müəyyən edilməsi, müvafiq əsaslar aradan qalxmadıqda eyni müddətə uzadıla bilməsi və həmin şəxslər barəsində Azərbaycan Respublikasının hüdudlarından kənara çıxarılması haqqında qərar qəbul edilməsinin miqrasiya orqanları tərəfindən həyata keçirilməsi məsələləri də öz əksini tapmışdır.\nBundan əlavə, sənəddə vizası, müvəqqəti olma müddətinin uzadılması barədə qərarı, yaxud müvəqqəti və ya daimi yaşamaq üçün icazəsi ləğv edilmiş, Azərbaycan Respublikası ərazisində olması arzuolunmaz hesab edilən, o cümlədən cəza çəkmədən azad edilmiş əcnəbilərin və ya vətəndaşlığı olmayan şəxslərin Azərbaycan Respublikasında yaşamaları üçün müvafiq əsasları olmadıqda onların miqrasiya orqanları tərəfindən kənara çıxarılmaları haqqında qərar qəbul edilməsi məsələləri və s. öz əksini tapmışdır. Belə əcnəbilərin ölkə ərazisinə gəlmələrinə 5 ilədək müddətə məhdudiyyət qoyulur.\nEyni zamanda, cəza çəkməkdən azad edilmiş, vizası və ya müvəqqəti olma müddətinin uzadılması barədə qərarı ləğv edilmiş, habelə Azərbaycan Respublikasının ərazisində olması arzuolunmaz hesab edilmiş əcnəbilərin və vətəndaşlığı olmayan şəxslərin kənara çıxarmaları haqqında qərar təqdim edildiyi vaxtdan 48 saat ərzində, müvəqqəti və ya daimi yaşamaq üçün icazəsi ləğv edilmiş əcnəbilərin və vətəndaşlığı olmayan şəxslərin isə 10 gün ərzində ölkəni tərk etmək öhdəliyi də onların üzərlərinə qoyulmuşdur.\nKənara çıxarma haqqında qərar da miqrasiya orqanları tərəfindən icra ediləcəkdir.\nAzərbaycan Respublikasının Miqrasiya Məcəlləsi hazırlanarkən hansı dövlətlərin və beynəlxalq təşkilatların təcrübəsindən istifadə olunmuşdur?\nBelə bir vacib sənədi hazırlayarkən bir çox dövlətlərin miqrasiya qanunvericiliyi öyrənilmiş, Beynəlxalq Miqrasiya Təşkilatının və BMT-nin Qaçqınlar üzrə Ali Komissarlığının Azərbaycandakı Nümayəndəlikləri və digər təşkilatlarla əməkdaşlıq edilmiş, miqrasiya qanunvericiliyinin təkmilləşdirilməsi istiqamətində onlar tərəfindən verilən təkliflər nəzərə alınmışdır. Eyni zamanda aidiyyəti dövlət orqanları, mütəxəssislər, alimlər də bu işə cəlb edilmişdir.\nBeləliklə, yeni qüvvəyə minən Azərbaycan Respublikasının Miqrasiya Məcəlləsində əcnəbilərin və vətəndaşlığı olmayan şəxslərin hansı hüquqları vardır və onlar nə kimi vəzifələr daşıyırlar?\nƏcnəbilərin və vətəndaşlığı olmayan şəxslərin hüquq və vəzifələri məcəllədə aydın ifadə edilmişdir. Bu qrup şəxslər Azərbaycan Respublikasında olarkən, qanunda və ya Azərbaycan Respublikasının tərəfdar çıxdığı beynəlxalq müqavilələrdə başqa hal nəzərdə tutulmayıbsa, Azərbaycan Respublikasının vətəndaşları ilə bərabər bütün hüquqlardan istifadə edə bilərlər. Onlar sosial və əmlak vəziyyəti, irqi və milli mənsubiyyəti, cinsi, dili, dinə münasibəti, fəaliyyətinin növündən, xarakterindən və digər hallardan asılı olmayaraq, Azərbaycan Respublikasında qanun və məhkəmə qarşısında bərabər hüquqludurlar.\nƏcnəbilər və vətəndaşlığı olmayan şəxslər Azərbaycan Respublikasında olarkən, qanunla və ya beynəlxalq müqavilələrlə başqa hal nəzərdə tutulmayıbsa, vətəndaşlarımızla bərabər bütün vəzifələri yerinə yetirməlidirlər. Əcnəbilərin və vətəndaşlığı olmayan şəxslərin hüquq və azadlıqlarının həyata keçirilməsi Azərbaycan Respublikasının milli mənafeyinə zidd olmamalıdır. Əcnəbilər və vətəndaşlığı olmayan şəxslər Azərbaycan Respublikası Konstitusiyasının, qanunlarının və digər qanunvericilik aktlarının tələblərini pozmamalı, Azərbaycan xalqının adət və ənənələrinə hörmət etməlidirlər. Əcnəbilər və vətəndaşlığı olmayan şəxslər tərəfindən qanun pozuntusuna yol verilməsi məsuliyyətə səbəb olur.\nBildiyimiz kimi 2013-cü ilin aprel ayının 1-dən ölkəyə gələn əcnəbilərin və vətəndaşlığı olmayan şəxslərin qeydiyyata alınması prosesində dəyişikliklər edilmişdir. Xahiş edirik ki, bu dəyişikliklər barədə də məlumat verəsiniz.\nMiqrasiya sahəsində qanunvericiliyin təkmilləşdirilməsi və sadələşdirilməsi məqsədilə müvafiq hüquqi aktlara mütəmadi olaraq dəyişikliklər və əlavələr edilir.\n2013-cü ilin 1 aprel tarixindən əcnəbilər və vətəndaşlığı olmayan şəxslər ölkəyə gələrkən 3 gün ərzində olduğu yer üzrə qeydiyyata alınmalıdırlar. Azərbaycan Respublikasına gələn əcnəbilərin və vətəndaşlığı olmayan şəxslərin olduğu yer üzrə qeydiyyata alınmaları üçün onları qəbul edən tərəf 3 gün ərzində müvafiq ərizə-anketi və həmin şəxsin pasportunun surətini miqrasiya orqanlarının internet informasiya ehtiyatı, poçt, elektron poçt vasitəsi ilə və ya şəxsən miqrasiya orqanlarına təqdim etməlidir. Ərizə daxil olduqdan sonra miqrasiya orqanları dərhal əcnəbini və ya vətəndaşlığı olmayan şəxsi olduğu yer üzrə qeydiyyata alır və bu barədə 1 iş günü ərzində qəbul edən tərəfə yazılı məlumat verir. Əcnəbilər və vətəndaşlığı olmayan şəxslər aşağıdakı müddətlərə qeydiyyata alınırlar:\n1) viza əsasında gələnlər vizada göstərilən qalma müddətinə;\n2) viza tələb olunmayan qaydada gələnlər 90 gün müddətinə.\nDəyişikliklərə əsasən əcnəbilərin və vətəndaşlığı olmayan şəxslərin olduğu yer üzrə qeydiyyata alınması üçün dövlət rüsumu ləğv edilmişdir.\nYeni qəbul edilmiş Miqrasiya Məcəlləsinə görə isə əcnəbilər və vətəndaşlığı olmayan şəxslərin özləri də olduğu yer üzrə qeydiyyata alınmaları üçün qanunvericilikdə müəyyən olunmuş qaydada müraciət edə bilərlər.\nƏcnəbilər olduğu yerdən getdikdə, qəbul edən tərəf və ya şəxs özü bu barədə miqrasiya orqanlarına məlumat verir və bu məlumat əsasında onlar olduğu yer üzrə qeydiyyatdan çıxarılırlar. Qeydiyyat müddəti başa çatdıqda, əcnəbilər qeydiyyatdan çıxarılmış hesab edilirlər. Eyni zamanda, əcnəbi olduğu yeri dəyişdikdə, o, nəzərdə tutulmuş qaydada yeni olduğu yer üzrə qeydiyyata alınmalıdır.\nrəisi, III dərəcəli dövlət miqrasiya


08-16-2017 - Tarixə olan arxiv\nAzərbaycan-Türkmənistan münasibətləri strateji tərəfdaşlıq səviyyəsinə yüksəlib\nPrezident İlham Əliyev: Əsrlər boyu türkmən və Azərbaycan xalqları bir yerdə yaşamışlar, əməkdaşlıq, dostluq etmişlər. Dövlətlərarası münasibətlər bu möhkəm təməl üzərində qurulub\nAzərbaycanın regional müstəvidə sıx əməkdaşlıq etdiyi ölkələrdən biri də Xəzərin digər sahilində yerləşən Tü...\nİrlandiyalı skaut: bu, skautların ən irimiqyaslı forumudur\nİlk dəfədir Bakıdayam və şəhərin gözəlliyinin xoş təsiri altındayam. Azərbaycana səfərimdən əvvəl “Eurovision-2012” mahnı müsabiqəsi zamanı Bakıda olan dostlarım mənə burada yerli sakinlərin qonaqpərvərliyi və paytaxtınızın gözəl yerləri haqda danışıb. Burada tarixi abidələrin və müasir arxitektura layihələrinin sintezi s...\nJoao Armando Qonsalves: Dünya skautları Azərbaycandan zəngin təəssüratlarla qayıdacaqlar\nAzərbaycanda keçirilən Dünya Skaut Gənclər Forumu və Dünya Skaut Konfransı iştirakçıların sayına, təmsil olunan ölkələrin müxtəlifliyinə görə skaut hərəkatı tarixinin ən böyük tədbirləridir.\nBu fikirləri AZƏRTAC-a müsahibəsində Dünya Skaut Komitəsinin rəhbəri Joao Armando Qonsalves bildirib.\nAZƏRTAC xəbər verir ki, festivala Rusiya ilə bərabər, ABŞ, Alma...\nDaşkəsən ictimaiyyəti torpaqların elektron kadastr uçotu informasiya sisteminin yaradılması ilə bağlı məlumatlandırılıb\nAvqustun 15-də Əmlak Məsələləri Dövlət Komitəsi və Daşkəsən rayon İcra Hakimiyyətinin birgə təşkilatçılığı ilə Prezident İlham Əliyevin “Azərbaycan Respublikasında torpaq münasibətlərinin tənzimlənməsi sahəsində əlavə tədbirlər haqqında” 7 mart 2016-cı il tarixli 818 nömrəli Fərmanından irəli gələn məsələlərin Da...\nAzərbaycanla Qazaxıstanın qardaş ölkələr olduğunu diqqətə çatdıran Qazaxıstanın Azərbaycandakı səfirliyinin konsulu Nurbek...\n“İslam həmrəyliyi: müasir çağırışlar və dini maarifləndirmə” mövzusunda konfrans maraqlı müzakirələrlə yadda qalıb\n“Multikulturalizm ili”nin məntiqi davamı kimi, Prezident İlham Əliyev tərəfindən 2017-ci ilin Azərbaycanda “İslam Həmrəyliyi İli” elan olunması çox böyük siyasi uzaqgörənliklə irəli sürülən ideyadır. Bu, həm Azərbaycanda IV İslam Həmrəyliyi Oyunlarının keçirilməsi, həm də İslam dünyasında baş ver�...\nPedaqogika üzrə fəlsəfə doktoru, professor Yusif Məmməd oğlu Babanlı Azərbaycan Prezidenti İlham Əliyevə məktub ünvanlayıb. Məktubda Yusif Babanlı “Ən gənc professor” elmi adı aldığına görə dövlət başçısına minnətdarlıq edib: “Mənə 33 yaşında Azərbaycan Respublikasının Prezidenti yanında Ali Attestasiya Komissiyas...\nQusarda Azərbaycanın Milli Qəhrəmanı Çingiz Qurbanovun barelyefi qoyulub\nQusar şəhərində Azərbaycanın Milli Qəhrəmanı Çingiz Qurbanovun barelyefi qoyulub.\nAZƏRTAC xəbər verir ki, Milli Qəhrəmanın adını daşıyan küçədə qoyulan barelyefin açılış mərasimi avqustun 15-də rayon ictimaiyyətinin nümayəndələrinin iştirakı ilə keçirilib.\nMərasim iştirakçıları barelyefin önün�...\nMən beşinci dəfədir Dünya Skaut Konfransında iştirak edirəm, amma Azərbaycana ilk dəfədir gəlirəm. Ölkənizin və onun paytaxtının gözəlliyinə valeh olmuşam. Burada o qədər diqqətəlayiq görməli yer, o qədər xeyirxah insan var ki. Artıq bulvarda, İçərişəhərdə olmuşam. Çox güman, konfransdan sonra barəsində çox eşitd...\nPolşalı skaut: Ölkələrimizin üstünlük verdiyi dəyərlər eynidir\n- Mən ilk dəfədir ki, Azərbaycandayam. Bakı çox xoşuma gəldi. “Flame Towers” kimi müasir memarlıq nümunələri, habelə Qız Qalası kimi tarixi abidələr xüsusilə güclü təsir bağışlayır. Azərbaycan yeməklərinin dadına baxmışam. Ölkələrimiz arasında ortaq cəhətlər çoxdur. Polyaklar azərbaycanlıları sevirlər, ...\nAzərbaycanda həyata keçirilən uğurlu iqtisadi siyasət regionların inkişafına əhəmiyyətli şəkildə təsir göstərməkdədir\n- Kamilə xanım, hazırda regionların sosial-iqtisadi inkişafına dair üçüncü Dövlət Proqramı icra olunmaqdadır. Bu Dövlət Proqramının əhəmiyyəti haqqında fikirlərinizi bilmək istərdik...\n- Azərbaycanda həyata keçirilən uğ...\nOktaviano Das Neves Borges: Skautinq gənclər üçün geniş imkanlar açır\nTimor-Leste Milli Skautlar Assosiasiyası Bakı konfransında təntənəli surətdə Dünya Skaut Hərəkatı Təşkilatının (WOSM) sıralarına qəbul edildi. Biz buna son dərəcə şadıq. Şəxsən mən 2010-cu ildə hələ məktəbli ikən skautlar cərgəsinə qoşulmuşam. Hesab edirəm ki, skautinq gənclər qarşısında geniş imkanlar açır, onlara öz ailəsi, ətra...\nAvqustun 15-də 41-ci Dünya Skaut Konfransı çərçivəsində 2017-2020-ci illər üzrə Dünya Skaut Komitəsinin üzvlüyünə namizədlərin təqdimatı olub. Ümumilikdə 19 milli skaut assosiasiyasının rəhbərləri Dünya Skaut Komitəsinə üzv olmaq üçün namizədliklərini irəli sürüblər. Onların arasında...\nBakıda 150-dək dövlətin mədəniyyət nümunələri təqdim edilib\nBakıda keçirilən 41-ci Dünya Skaut Konfransının ikinci gününün yekun tədbiri iştirakçı dövlətlərin mədəniyyətlərinin tanışlığına həsr edilib.\nAZƏRTAC xəbər verir ki, 150-dək dövlətin mədəniyyət nümunələrinin təqdim edildiyi gecədə əvvəlcə iştirakçı ölkələrin milli mətbəxini əks etdirən t...\n“Yeni Azərbaycan” qəzetinin redaksiyasında 700 bal toplamış bir qrup abituriyentlə görüş keçirilib\nHikmət Babaoğlu: Sizlər ölkəmizin gələcəyi, sabahın idarəçiləri kimi daha yüksək biliklərə yiyələnməlisiniz\n“Yeni Azərbaycan” qəzetinin redaksiyasında 2017-2018-ci tədris ili üçün keçirilən qəbul imtahanlarında ən yüksək - 700 bal toplamış bir qrup abituriyentlə görüş keç...\nİsrailin “Qaley Tsaxal” dövlət hərbi radiostansiyası: İsrail ilə Azərbaycanın münasibətləri strateji tərəfdaşlıq xarakteri daşıyır\nAZƏRTAC xəbər verir ki, avqustun 15-də konfransın ikinci günündə skaut hərəkatının beynəlxalq aləmdə gənclərin əsas təhsil hərəkatına çevrilməsi üçün vacib qərarlar qəbul edilib.\nPanel sessiyalarında təşkilatın büdcəsinin daha səmərəli...\nPan Gi Mun: Bütün dünya skautları Azərbaycanın bəşəriyyət naminə səylərindən xəbər tutacaqlar\nMən Azərbaycan Prezidentinə ürəkdən heyranam və Onun liderlik qabiliyyətinə hörmət edirəm\nBu mənim Azərbaycana ikinci səfərimdir. Bakıya ilk dəfə Koreya Respublikasının xarici işlər naziri olarkən rəsmi səfər etmişdim. Yaxşı yadımdadır, mən BMT-nin baş katibi vəzifəsində çalışarkən Azərbaycan missiyası ilə sıx əla...\nAZƏRTAC xəbər verir ki, vitse-spiker Valeh Əl...